
Bevisbyrden er vores 


Det må være rumskibe, for hvad kan 
det ellers være? Dette er i ufokredse en 
meget almindelig tankegang. Man be¬ 
tragter et antal observationer - fx 
nærobservationer af tredje grad - og 
forsøger at fmde ennaturlig forklaring 
på dem (i bedste fald). Hvis det mis¬ 
lykkes, så er der jo kun muligheden 
tilbage, at deterrumskibe fra universet. 

Sådan argumenterer visse ufo¬ 
forskere. Men den holder ikke! Når 
man opererer med en så kontroversiel 
og usædvanlig teori, at ufoer er rum¬ 
skibe, er en „negativ" bevisførelse ikke 
nok. Det er altså ikke nok at bruge 
udelukkelsesmetoden og sige, at man 
med sin begrænsede fantasi ikke kan 
finde andre forklaringer på det folk 
ser, end at de skulle være rumskibe. 

I stedet er det nødvendigt med en 
„positiv" form for beviser. I hvert fald 
hvis vi skal tages alvorligt af andre end 
os selv. 

Nu er det ikke altid nemt at komme 
med positive beviser, når man har at 
gøre med et flygtigt fænomen som 


UFO- 
kongres i 

Polen 

Den polske forening AN- 
TROVIS inviterer alle 
interesserede til kongres i 
dagene 30.-31. maj 1992 
i byen Wroclaw i det 
sydvestlige Polen. 
Kongressen har titlen 
„UFO - Life In The 
Universel 

Nærmere oplysninger fås 
hos ANTROVIS, Postbox 
2023, 50-954 Wroclaw, 
Polen. 


ufoer. Det har SUFOTs arbejde gen¬ 
nem 35 år vel vist. Men i de tilfælde, 
hvor det er muligt, så bør vi koncen¬ 
trere os om en positiv bevisførelse. 

Man undres derfor i høj grad, når 
man læser Stanton Friedmans afslut¬ 
tende rapport på hans arbejde med den 
kontroversielle MJ 12-sag. Rapporten 
er Friedmans konklusion på et flerårigt 
arbejde med MJ 12-sagen, financieret 
med 16.000 USD fra Fond for UFO 
Research. En behandling af rapporten 
findes andetsteds i dette nummer af 
UFO-Nyt. 

Det, der i denne forbindelse undrer 
er, at Fri »dm an i rapporten om MJ12- 
dokumenteme har valgt udgangs¬ 
punktet „at hvad angår spørgsmålet 
om dokumenter hviler bevisbyrden på 
de, der påstår, at dokumenterne er 
falske". 

Måske er dette juridisk rigtigt, når 
nogen påstår, at en check eller et andet 
dagligdags dokument er falsk. I dette 


tilfælde snakker vi imidlertid ikke om 
et „dagligdags" dokument, men om et 
påstået officielt dokument med bevis 
for, at ufoer er rumskibe. Dokumentet 
er ikke officielt frigivet, men er blevet 
sendt anonymt til en af MJ12-forsk- 
eme. 

Kilden til dokumentet er ukendt, og 
der findes ingen officiel bekræftelse. 
Derfor kan man ikke - som Stanton 
Friedman gør det - tage udgangspunk¬ 
tet, at dokumentet er ægte, med min¬ 
dre andet kan bevises. På trods af, at 
Friedman uden tvivl har gjort et stort 
stykke arbejde omkring MJ 12-sagen, 
er det ikke nok at modbevise argu¬ 
menterne for, at dokumenterne er fal¬ 
ske. 

Det, der er brug for i MJ 12-sagen, 
og i andre lignende situationer, er po¬ 
sitive beviser for dokumenternes æg¬ 
thed. Bevisbyrden må ligge på vores 
skuldre - og ikke på dem, der er tviv¬ 
lende over for ufoernes eksistens! 



AF PER 
ANDERSEN 



(Tegning: 
Stefan Harboe 
Andersen) 

Nye bøger 


AF KIM 
MØLLER 
HANSEN 



Voyager møder 
Saturn, sådan 
som en tegner 
opfatter deL 
Tegning fra 
bogen „I 
Voyagers 
fodspor 


I Voyagers 
fodspor 


Voyagers 12 år lange rejse gennem 
solsystemet er den længste op¬ 
dagelsesrejse, nogen rumsonde har 
foretaget. På disse 12 år har de to 
rumsonder fotograferet og kortlagt 
både de fire store ydre planeter og 
deres mere end 50 måner. 

Rejsen var ikke blot en videnskabe¬ 
lig triumf, men også et teknisk drama, 
hvor jordkontrollen gang på gang måtte 
redde rumsonderne fra at miste kon- 
taktenmed Jorden. I bogen,, IVoy agers 


fodspor 41 , skrevet af Helle og Henrik 
Stub, fortælles hele historien om 
Voyager-projektet og om de planer, 
der i de kommende år ligger for solsy¬ 
stemets udforskning. 

Voyagers flyvning er nemlig kun 
begyndelsen på udforskningen af det 
ydre solsystem. I de kommende 10 år 
vil det ydre solsystem blive udforsket 
af tre rumsonder, der alle opsendes af 
USA: Galilei, Cassini og CRAF. 

Galilei blev opsendt i oktober 1989 


med rumfærgen Atlantis og vil nå frem 
til Jupiter i december 1995. Undervejs 
vil den også senærmerepå asteroiderne 
Gaspra og Ida. I april 1996 opsendes 
Cassini med en Titan raket. Cassinis 
mål er Saturn og månen Titan. 

I august 1995 opsendes CRAF 
(Comet Rendezvous and Asteroid 
Flyby). Målet er komet Kopff, der 
kredser i en aflang bane mellem Mars 
og Jupiter. CRAF skal i perioden 1995- 
2003 kredse om kometen og endda 

landsætte to sonder på den. Kometerne 
er interessante undersøgelsesobjekter, 
fordi de er dannet uden for Neptuns 
bane og derfor i det meste af deres liv 
har ligget i dybfrossen tilstand. 

„I Voyagers fodspor" er udgivet af 
Gyldendal i „Tycho Brahe-serien" i 
samarbejde med Tycho Brahe Plane¬ 
tarium i København. I serien er også 
kommet følgende titler: „Rejsen til 
Månen", „Universet i forandring", 
„Russerne i rummet", „Jordenset ude¬ 
fra" og „Astronomi for øjet". 

Alle bøgerne i serien er på 48 sider, 
flot illustreret og skrevet i et mundret 
sprog. Bøgerne er en god og fyldig 
introduktion til et stort og spændende 
område. ■ 


Ring 

til 

SUFOI 



Alarmcentral 
og information 
tlf.: 86 28 90 61 

Foredrag 
tlf.: 86 80 13 15 


Jagten på 

Exmoor- 

uhyret 

På Exmoor-heden i Sydengland 
er der i mange år set store sorte og 
brune kattelignende rovdyr, som 
slet ikke hører til i Sydengland. 
De mystiske katte har dræbt i 
hundredevis af får. Men hvad er 
det egentlig for nogle dyr? 

Det var dette spørgsmål, som 
ekspeditionen under ledelse af 
zoologen Lars Thomas tog til 
England for at besvare. „Operation 
Exmoor" varede næsten en måned, 
og deltagerne fandt nogle af de 
overfaldne får, spor efter rovdy¬ 



rene og mange øjenvidneberet- 
ninger. 

Konklusionen er, at der med ret 
stor sikkerhed er en bestand af frit 
levende pumaer på Exmoor-he- 
den, hvilket i sig selv er ganske 
usædvanligt. Problemet er bare, 
at pumaeme kun kan forklare 
nogle af de mange observationer. 
Og hvis der er andre kattelignende 
rovdyrend pumaer på heden, hvad 
kan disse så være? Dette får vi 
ikke svar på i denne lille, vel- 
skrevne bog, men mon ikke der 
skulle være basis for en efterføl¬ 
gende ekspedition til Exmoor. 

.Jagten på Exmoor-uhyret" er 
på 41 sider, koster 56,00 kr og er 
udgivet af Andersen Bogservice. 

Kim Møller Hansen 


Budskabet 
fra Jorden 

„Dette Voyager rumskib er byg¬ 
get af Amerikas Forenede Stater. 
Vi er et samfund på 240millioner 
indbyggere blandt de mere end 4 
milliarder, der bebor planeten 
Jorden. Vi mennesker er stadig 
opdelt i nationalstater, men disse 
stater er nu hurtigt på vej til at 
blive en enkelt, global civilisa¬ 
tion. 

Vi sender dette budskab ud i 
universet. Det kan sandsynligvis 
overleve en milliard år til en 
fremtid, hvor vores civilisation 
er fundamentalt ændret, og Jord¬ 
ens overflade ikke kan genkendes. 
Blandt mælkevejens 200 mil¬ 
liarder stjerner, er der nogle - 
måske mange - som har beboede 
planeter. Hvis en sådan civilisa¬ 
tion opfanger Voyager og kan 
forstå dens budskab, så lyder det 
således: 

Dette er en hilsen fra en fjern 
lille verden, et udvalg af vore 
lyde, vore billeder og musik, vore 
tanker og følelser. Vi forsøger at 
overleve i vor tid, så vi kan leve i 
jeres. Vi håber engang, efter at 
have løst de problemer vi står 
overfor, at slutte os til en galak¬ 
tisk civilisation. Denne plade ud¬ 
trykker vort håb og gode hensig¬ 
ter i et enormt og frygtindgy¬ 
dende univers." 

Jimmy Carter 

Præsident for Amerikas Forenede 
Stater 

Det Hvide Hus 
16. juni 1977 



Hver Voyager¬ 
rumsonde 
medfører en 
grammofonplade 
af kobber. 
Pladen har en 
diameter på 30 
cm, og kan 
afspilles med en 
nål, som også 
er anbragt på 
sonden. Pladen 
indeholder 116 
billeder, 90 
minutters 
musikindslag 
samt hilsener 
på 55 sprog. 
Foto fra bogen 
„I Voyagers 
fodspor M . 

Nyt om SUFOI 


AF PETER 
NØRGAARD 



Repræsentantskabsmøde 

i marts 


Er Nessie en ufo? 


Det halvårlige møde i SUFOIs ledelse 
blev afholdt i København den 28-29. 
marts 1992. Næstformand Per Ander¬ 
sen havde sammensat et spændende 
program til det åbne møde om lørda¬ 
gen. 

De 20 fremmødte blev budt vel¬ 
kommen af SUFOIs formand, hvoref¬ 
ter ordet blev givet til Lars Thomas, 
kendt fra sin deltagelse i flere forskel¬ 
lige TV-quizzer. 

Lars Thomas har utrolig mange in¬ 
teresser og tilbyder foredrag om vidt 
forskellige emner lige fra, ,På safari tur 
i Kenya" til „Jack the Ripper". Mel¬ 
lem disse to yderpunkter ved Lars 
Thomas en masse om afskyelige sne- 
mænd, den tasmanske pungulv (ud¬ 
død ?), søslanger, søuhyrer og spor 
efter eksistensen af et ukendt kattedyr 
på Exmoor-heden i England. 

Overskriften for dagens 2 timers 
medrivende foredrag var cryptozoo- 
logi, altså læren om de skjulte dyr. 
Lars Thomas guidede os på en intens 
og ofte humoristisk facon gennem 
denne slørede og mystiske verden. Vi 
blev alle noget klogere bl .a. om graden 
af sandsynlighed, for at Loch Ness- 
uhyret eksisterer. Nessie er i hvert fald 
ikke en ufo, men nærmere en uso - et 
uidentificeret svømmende „objekt". 

Hvad ved vi nu om Lyngby- 
videoen? 


Torben Birkeholm gennemgik video¬ 
sagen fra 1988, som siden da har været 
undersøgt på kryds og tværs af flere 
forskellige kompetente personer. Dels 
selve videoen, der har været kørt i 
slow motion, hvilket har vist, at objek¬ 
tet passerer bag bl.a.nogle telefontråde. 
Og dels er der lavet flere forskellige 
fotomontager fra observationsstedet i 
et forsøg på at få alle vinkler og gen¬ 
stande til at passe sammen. 

Selvom det nu er 4 år siden (sagen 
har dog ligget stille i et par perioder), 
er det ikke lykkedes for nogen at 
komme med det afgørende gennem¬ 
brud og dermed en sandsynlig forkla¬ 
ring. Faktisk har der løbende meldt sig 
flere nye spørgsmål i takt med, at man 


har fået besvaret andre. Det er sikkert 
ikke det sidste, vi har hørt til Lyngby- 
videoen. 

De mystiske dokumenter 

Per Andersen rundede dagens fore¬ 
drag af med en detaljeret og meget 
spændende gennemgang af gamle og 
nye kendsgerninger og teorier angå¬ 
ende de meget omdiskuterede MJ12- 
dokumenter. 

Det er tilsyneladende et faktum, at 
der har eksisteret en gruppe ved navn 
MJ 12, men hvad den præcist har be¬ 
skæftiget sig med, kan ikke siges med 
sikkerhed. 

Det er også et faktum, at der på den 
ene side er skeptiske tvivlere og på den 
anden side er ufologer, der er overbe¬ 
viste om dokumenternes ægthed. 

Per gennemgik blandt andet også 
det tidsmæssige forløb, og svag¬ 
hederne i den rækkefølge, som det 
påstås, at tingene er sket. Der var 
forstørrelser og sammenligninger af 
underskrifter fra MJ 12-dokumenteme 
og andre papirer underskrevet af de 
samme personer. 

Konkluderende kan siges, at der er 
flere svagheder i sagen, men der er 
bestemt også mange spændende 
aspekter. Læs mere om denne sag an¬ 
detsteds i dette nummer af UFO-Nyt. 

Ændringer i SUFOI 

Det meste af søndagen var de frem¬ 
mødte repræsentantskabsmedlemmer 
optaget af en lang række af de faste 
punkter på disse halvårsmøder, f.eks. 
økonomi, UFO-Nyt, fremtidige akti¬ 
viteter mv. Vi kan allerede nu konsta¬ 
tere en væsentlig tilgang af nye abon¬ 
nenter som følge af indslaget i TV T s 
Eleva2ren. 

Vi sagde farvel til tre medlemmer. 
Frank Lerbæk ønskede efter en lang 
og utrættelig indsats for SUFOI at 
trække sig tilbage fra de aktives ræk¬ 
ker. Frank har i mange år bidraget 
væsentligt til UFO-Nyts tekniske pro¬ 
duktion, hvilket vi vil sige en meget 
stor tak for. 

Repræsentantskabet sagde yderli¬ 


gere farvel til Jann E. Stausholm, Aal¬ 
borg, og Marianne Pedersen, Odense, 
med tak for arbejdet i SUFOI. 

Som ny repræsentant blev indvalgt 
studerende Brian Møller fra Kruså. 
Brian glæder sig til at komme i gang 
med rapportoptagelser i det sønderjy¬ 
ske, og vi ønsker ham held og lykke 
fremover. ■ 


SUFOI 

inviterer til fest 

Kære Læser 

Det vil glæde SUFOI at se dig 
den 12. september 1992 kl. 
18.30 til en stor støttefest i 
Vanløse. Anledningen er vo¬ 
res 35 års fødselsdag, som vi 
gerne vil fejre med manér. 

Vi tilbyder dig: 

Stor buffet 
Levende dansemusik 
Underholdning 
Auktion 

Gratis særtryk af det 
allerførste nummer af 
UFO-Nyt (fra 1958) 

En festlig aften i selskab med 
ufointeresserede 

Tilmeld dig hurtigt, da antallet 
af billetter er begrænset. 
Indbetal kr. 130,00/person til 
giro 9 11 77 25, SUFOI, 
Postboks 6,2820 Gentofte 
(eller send en check). 

Billetter fremsendes. 

Prisen dækker hele arrange¬ 
mentet (excl. drikkevarer) 

Du modtager i god tid detaljer 
om arrangementet og adres¬ 
sen, hvor festen holdes. Men 
det ligger fast, at det er i Van¬ 
løse. 

Har du spørgsmål, kan du 
kontakte Per Andersen på tlf. 

31 71 96 64. 

Vi glæder os til at se dig 

Med venlig hilsen 
Skandinavisk UFO Information 

Nye beviser i 
MJ-12 sagen 


ILL: SUFOIs FOTOARKIV 

Lige siden 1950’erne har man i 
ufokredse livligt diskuteret, om der 
styrtede et ufo ned i New Mexico, 
USA, i 1947. Tidligere var de vigtig¬ 


ste argumenterne for dette en række 
udtalelser fra personer, der hævdede 
at have første- eller især andenhånds 
viden om hændelsen. 

I firserne er der imidlertid dukket en 
helt ny type „beviser" op. Det er de 
såkaldteMJ-12 papirer, der angiveligt 
skulle være hemmelige regerings-do¬ 
kumenter fra USA. Dokumenterne 
omhandler en ultra-top-hemmelig 
gruppe på 12 personer, der skulle være 
oprettet i 1947 til at varetage sagen om 


et nedstyrtet ufo. Der er ingen tvivl 
om, at hvis dokumenterne er ægte, så 
styrtede der rent faktisk et ufo ned i 
USA i 1947, og ligene af ufonauteme 
og selve ufoet blev bjærget af USAs 
regering. 

MJ-12 dokumenterne er meget 


kontroversielle, og med god grund. 
Bølgerne om deres ægthed har gået 
højt,isæri USA. De varmeste fortalere 
har været William Moore, Jaime 
Shandera og Stanton Friedman. De 
har alle været dybt involverede i sagen 
og har arbejdet intenst på at frem¬ 
skaffe beviser for dokumenternes 
ægthed 

Som sædvanlig har Philip J. Klass 
markeret sig imod MJ-12 doku¬ 
menternes ægthed, men også de fle¬ 


ste seriøst arbejdende ufologer har væ¬ 
ret meget skeptiske. Selv ufologer som 
Fawcett, Greenwood og Gersten, der 
har arbejdet med mange officielle do¬ 
kumenter, tror ikke rigtig på MJ-12. 

Der dukker konstant nye argumenter 
for og imod dokumenternes ægthed op, 
og vi vil her præsentere nogle af de 
seneste skud på stammen. 



Et af kemedokumenteme i MJ-12 sagen 
er en kort ordre eller brev fra davæ¬ 
rende præsident Harry S. Truman til 
forsvarsministeren James Forrestal. 
Brevet (også kaldet eksekutiv-ordren) 
bærer datoen den 24. september 1947 
og er en godkendelse af oprettelsen af 
en speciel gruppe medkodebetegnelsen 
MJ-12. 

Dette dokument blev modtaget an¬ 
onymt af TV -producer J aime Shandera 
i december 1984. På dette tidspunkt 
modtog Shandera en filmrulle i en ku¬ 
vert uden afsender samt fotokopier af 
filmens indhold. Filmrullen og kopierne 
indeholdt det såkaldte Hillenkoetter- 
dokument. 

Hillenkoetter-dokumentet er angi¬ 
veligt en skriftlig orientering fra 1952 
af den nye præsident Eisenhower om 




AF PER 
ANDERSEN 


Eksekutiv ordre 
eller memo¬ 
randum fra 
Harry S. Tru¬ 
man til Forre¬ 
stal med god¬ 
kendelse af 
oprettelsen af 
MJ-12 
gruppen. 

Admiral 
Roscoe 
Hillenkoetter, 
direktør for 
CIA 
(1947-50) 


Den ægte 
Truman - 
underskrift fra 
et brev afl. 
oktober 1947 til 
Vannevar 
Bush. Bemærk 
den specielle 
, r klat * i 
opstregen i 
„H“. Nederst: 

T ruman- 
underskriften 
fra den 
påståede 
eksekutivordre 
af 24. 
september 
1947. 



eksistensen af MJ-12 gruppen, og 
hvorfor den blev oprettet. Dokumen¬ 
tet er ikke anerkendt som ægte af de 
officielle instanser i USA. 

Ordren fra Truman, der er nævnt 
ovenfor, er vedlagt Hillenkoetter-do- 
kumentet som et bilag. Dette er vigtigt 
at bemærke, fordi det flytter Truman- 
papirets samtid fra 1947 til 1952. 

Truman har selv underskrevet or¬ 
dren til Forrestal, og der er nu sået stor 
tvivl om denne underskrifts ægthed. I 
sin jagt på at aflive MJ-12 fandt Klass 
i Kongres-biblioteket et andet brev fra 
Truman til V annevar Bush. Dette brev 
stammer fra 1. oktober 1947, og det 
specielle ved brevet er, at underskrif¬ 
ten til forveksling ligner underskriften 
på december-ordren (se illustration). 

Forskellige skrifteksperter har set 
på underskrifterne. Disse og andre har 
fundet en række argumenter for, hvor¬ 
for underskrifterne er identiske, og 
hvorforunderskriften fra det ægte brev 
er blevet kopieret til den påståede MJ- 
12 ordre: 

Underskrifterne er vitterlig meget 



ens. Jeg har selv lavet eksperimentet 
med at kopiere begge underskrifter til 
transparenter og derefter lagtdem over 
hinanden. Underskrifterne dækker hi¬ 
nanden så godt, at man forbavses. 

Bogstavet „H" i Harry har en spe¬ 
ciel blækklat på den højre opstreg. 
Denne usædvanlige, ekstra streg fin¬ 
des i begge underskrifter. 

Selv om underskrifterne er ens, er 
størrelsen ikke identisk. Den ægte un¬ 
derskrift er en anelse mindre end på 
MJ-12 dokumentet. Dette forhold kan 
forklares ved kopieringer af under¬ 
skriften, idet kopimaskiner normalt 
kopierer størrelsen en lille anelse op 
for at undgå en rand i kanten. 

Talrige dokumenter med Truman- 
underskrifter viser, at Truman altid 
lod sin underskrift gå meget tæt på 
teksten. På MJ-12 dokumentet er un¬ 
derskriftenbetydelig under teksten. 

På det ægte dokument går den lange 
tværstreg i „T“ en anelse ind i bogsta¬ 
vet „s" i „yours“. I underskriften på 
MJ-12 ordren er tværstregen i „T“ en 
anelse tyndere på dette sted, hvilket 
tyder på retouchering. (Dette ses ikke 
tydeligt på illustrationen her i UFO- 
Nyt). 

Alt i alt må man sige, at der er gode 
argumenter for, at underskriften på 
MJ-12 ordren er forfalsket. 

Friedman svarer igen 

HvadsigerMJ-12 støtterne så til dette? 
Stanton Friedman fik allerede forhol¬ 
det om de identiske underskrifter at 
vide i 1987, men valgte at holde en 
„lav profil". Dette lod Klass sig imid¬ 
lertid ikke spise af med, og Friedman 
måtte senere tage stilling til den speci¬ 
elle underskrift. 

Lidt afhængig af situationen har 
Friedman tre forskellige, naturlige 
forklaringer på underskrift-ligheden: 

1) Underskrifterne er slet ikke ens. 
Friedman hævder, at enhver kan se 
dette ved at lægge dem over hinanden. 
Det har nu ikke været muligt formig at 
konstatere, og visermåske, hvortrængt 
Friedman er på dette punkt. 

2) Selv om de er ens, kan det sim¬ 
pelthen skyldes, at Truman tilfældig¬ 
vis skrev to underskrifter, der var 
identiske. Dette er et særdeles tvivl¬ 
somt postulatfra Friedman, især i lyset 
af de øvrige forhold ved underskrift¬ 
erne, nævnt ovenfor. 

3) Endelig siger Friedman, at man 
skal huske, at Truman-ordren er et 
bilag til Hillenkoetter-dokumentet fra 
1952. Det kunne tænkes, at man ikke 


har kunnet finde en underskrevet kopi 
af Truman-ordren. Da man var bange 
for, at Eisenhower ville være skeptisk, 
hvis underskriften manglede, kopie¬ 
rede CIA selv den famøse underskrift 
ind på MJ-12 ordren. 

Umiddelbart kan dette ikke afvises. 
Men det synes usandsynligt, og 
Friedman mangler at dokumentere 
fortilfælde, hvor en sådan fremgangs¬ 
måde har været anvendt. 

Der har også været diskussion om 
den skrivemaskine, der har været an¬ 
vendt til at skrive Truman-ordren med. 
Klass har anført, at ordren er skrevet 
med en skrifttype, der indikerer, at det 
er skrevet på en Smith-Corona skrive¬ 
maskine fra efter 1963. 

Dette forhold mener Friedman nu at 
have modbevist. I sin „afsluttende MJ- 
12 rapport" fra 1990 anfører han, at 
skrifttypen godt kan passe med en 
skrivemaskine fra 1947. Imidlertid 
anfører han ingen argumenter eller 
beviser for dette, så indtil videre er 
også dette et postulat. 

Menzel i MJ-12 gruppen? 

Selv om Shandera modtog Hil¬ 
lenkoetter-dokumentet med Truman- 
bilaget allerede i 1984, gik der helt til 
1987, før det blev offentliggjort. An¬ 
giveligt fordi Shandera sammen med 
Moore og Friedman gerne først ville 
checke ægtheden af dokumentet. 

Dokumentet indeholderen liste over 
de 12 personer, der var med i MJ-12 
(faktisk 13, da et medlem døde og blev 
erstattet af et andet). Blandt disse per¬ 
soner i MJ-12 gruppen hæftede man 
sig især ved en: Donald H. Menzel. 

Nu afdøde Menzel var i sin tid kendt 
for at være en af de mest militante 
afvisere af alt, hvad der havde med 
ufoer at gøre. Han var astronom og 
astrofysiker, og sammen med Ernest 
H. Taves udgav han bogen „The UFO 
Enigma" med undertitlen „Den ende¬ 
lige forklaring på ufo-fænomenerne". 

Ufoforskeme havde ikke meget til 
overs for Menzel, fordi han i oven¬ 
nævnte og andre bøger gav udtryk for, 
at samtlige observationer kunne for¬ 
klares som planeter, spejlinger i at¬ 
mosfæren, fup, meteorer og andet. Man 
var derfor overrasket over, at Menzel 
skulle være med i MJ-12 og dermed 
rent faktisk skulle besidde viden om et 
nedstyrtet ufo (altså hvis MJ-12 virke¬ 
lig eksisterede). 

Skeptikerne har foreslået, at det var 
en hævngeming over for Menzel. Hvis 
dokumentet var forfalsket, ville det 

være en raffineret hævn for den 
ufooverbeviste gerningsmand at in¬ 
kludere Menzel på MJ-12 listen. 

Imidlertid er det lykkedes for Stan¬ 
ton Friedman at finde nye interessante 
aspekter omkring Donald Menzel. 
Gennem MenzeFs enke fik han ad¬ 
gang til en omfattende korrespondance 
og andre papirer omkring Menzel. 
Friedman opdagede herigennem, at 
Menzel langt fra var en helt alminde¬ 
lig videnskabsmand. 

Donald Menzel viste sig at være en 
højt klassificeret person med tætte re¬ 
lationer til bl.a. NSA (National 
Security Agency) og CIA. I et brev fra 
1960 skriver Menzel, at han har været 
tilknyttet NS A i lang tid og har Top 
Secret godkendelse. Senere, i 1970, 
anfører Menzel i et brev, at han nu har 
„Top Secret Ultra" godkendelse. 

Desuden kendte Donald Menzel 
Vannevar Bush og Lloyd Berkner, to 
af de øvrige påståede medlemmer af 
MJ-12, og det er endvidere fastslået, at 
Menzel var i New Mexico flere gange 
i perioden 1947-1948. 

Det kan derfor fastslås, at Menzel 
egentlig godt kunne have været med i 
MJ-12, givet hans sikkerhedsgod¬ 
kendelse mv. Selvfølgelig er Menzels 
fortid ikke i sig selv et bevis for, atMJ- 
12 gruppen virkelig har eksisteret, men 
omvendt er Menzels optræden på MJ- 
12 listen heller ikke et bevis for, at 
dokumentet nødvendigvis er falsk. 


Betydningsfulde datoer 

Der dukker flere og flere ting op, der 
tyder på, at MJ-12 dokumenterne er 
falske. Men samtidig kommer der også 
nye ting for dagen, der peger i modsat 
retning. Det er bl.a. lykkedes Friedman 
at få bekræftet nogle af de datoer, der 
er nævnt i dokumenterne. 

Truman-ordren til Forrestal er som 
tidligere nævnt dateret den 24. sep¬ 
tember 1947. Orden beder angiveligt 
Forrestal om at fortsætte med at op¬ 
rette MJ-12 gruppen og anfører, at 
fremtidige beslutninger skal tages ef¬ 
ter diskussion mellem Truman, 
Forrestal, Bush og CIA-direktøren. 

Det er dokumenteret, at den selv 
samme dag, den 24. september 1947, 
holdt Forrestal og Bush et møde. Hvad 
mødethar handlet om, er ikke klarlagt, 
men det er det eneste tidspunkt mel¬ 
lemmaj og decemberdette år, at netop 
Forrestal og Bush mødtes. 

Hillenkoetter-dokumentet nævner. 



at efter Forrestal døde i 1949, blev 
Walter B. Smith indsat i MJ-12 grup¬ 
pen den 1. august 1950. Friedman har 
også fundet ud af, at netop på denne 
dato var der et møde mellem præsi¬ 
dent Truman og Walter B. Smith, og 
det var det eneste møde mellem disse 
to personer før november 1950! 

Mankan meget vanskeligt forestille 
sig, at disse datoer skyldes tilfældige 
sammentræf. Så enten er doku¬ 
menterne ægte -eller også har svind¬ 
leren haft virkelig gode og detaljerede 
oplysninger at arbejde ud fra. 

Konklusion 


På trods af de nye argumenter for og 
imod MJ-12 dokumenternes ægthed 
må man desværre konstatere, at der 
stadig ikke er entydige beviser for 
hverken det ene eller det andet. 

Det må anses for næsten sikkert, at 
Trumans underskrift på 1947-ordren 
er forfalsket, men hvem der har gjort 
det, er ikke klarlagt. Friedman mener, 
at det kan være CIA, der har overført 
underskriften i angst for, at den nye 
præsident Eisenhower ellers ikke ville 
tro på dets ægthed. 

I så fald må underskriften være ko¬ 
pieret senest i 1952. Eftersom kopi¬ 
maskinerne kom frem i halvtredserne, 
kan en sådan være anvendt. Men det er 
tvivlsomt, om teknikken i kopima¬ 
skinernes barndom var så avanceret, 
at man anvendte „tricket" med en gan¬ 
ske lille opkopiering for at undgå en 
rand. 

Til gengæld støtter nye oplysninger 
om datoer mv. teorien om, at 



dokumenterne er ægte. I hvert fald må 
man konstatere, at hvis dokumenterne 
er falske, er det dygtigt gjort, og 
synderen må have haft et indgående 
kendskab til arkivmateriale fra den 
pågældende periode. 

Friedman konkluderer i sin rapport, 
at man som udgangspunkt må antage, 
at dokumenterne er ægte, men at han i 
øvrigt ikke helt kan udelukke, at de er 
falske. 

Vi ønsker at tage det modsatte ud¬ 
gangspunkt: Dokumenterne må anta¬ 
ges at være falske, med mindre der er 
vægtige beviser for deres ægthed. 
Disse beviser er endnu ikke til stede - 
snarere tværtimod. ■ 


TOP Sc, r / MAJIC 
t.Y£/LQ.Y'i- Y 


mniDEKT-sLEcr eisctmoweh. 

DCCUMCTT FHEPARSD 18 MOV EM ER, 195?. 

Bitimm; opfico«: abi. roscoe h. hiluskcsttes (kj-i 


TOP StB®r> : MAJlC 
L liYES ONLY 


De to første 
sider i doku¬ 
mentet, der 
angiveligt er 
en orientering 
om MJ-12 fra 
Roscoe Hillen - 
koetter til 
Eisenhower 
ved sidst¬ 
nævntes 
indtræden som 
præsident 


Dr. Vannevar 
Bush, leder af 
MJ-12? 

Her følger en kort, 
kronologisk oversigt over 

All- 

12 sagen: 

Juli 1947 

Et eller andet styrter ned i ørkenen ved Roswell, 

New Mexico, USA. Den officielle forklaring er, 
at det er en forsøgsballon. Men i ufologiske 
kredse opstår historien, at et ufo skulle være styrtet 
ned, og at ufoet sammen med et antal ufonauter er 
bjærget af USA*s regering. 

1980 

Berlitz og Moore udgiver sammen bogen „The 

Roswell Incident", der på dansk får titlen 
„Ufoet der styrtede" (Bogan). Inden da har 

Moore sammen med Stanton Friedman udført 
omfattende undersøgelser for at bevise, at et 
ufo styrtede ned i 1947. 

1982 

Moore og Friedman indleder et samarbejde med TV- 
producer Jaime Shandera. 

Sep 1984 

Det sidste påståede medlem af MJ-12 dør. 

Dec 1984 

Angiveligt modtager Shandera Hillenkoetter- 
dokumentet fra en anonym kilde. Herefter går 

Shandera sammen med Moore på jagt efter flere 
beviser for MJ-12 gruppens eksistens. 

Juli 1985 

Moore og Shandera besøger National Archives i 

Washington. Her finder de det såkaldte Cutler/Twining 
memorandum, der også omtaler MJ-12. 

Dokumentet nævner dog ikke ufoer eller 
beslægtede begreber. Dokumentet bliver fundet et 
sted, hvor det ikke hører hjemme, og National 

Archives anerkender det ikke som et ægte dokument. 

Jan 1987 

Først på dette tidspunkt modtager Moore og Shandera en 
kopi af Cutler/Twining memoet (det er ikke usædvanligt, 
at det tager så lang tid). 

Jul 1987 

Moore beslutter at offentliggøre MJ-12 dokumenterne i sit 
eget tidsskrift Focus. 

Tilsyneladende er dokumenterne stærkt censurerede 
(mange sorte overstregninger). 

Senere indrømmer Moore, at han selv lavede overstreg¬ 
ningerne for at se, om andre havde kendskab til teksten. 

Jul 1987 

Næsten samtidig udkommer Timothy Goods bog 
„Above Top Secret" i England. I denne bog bringer Good 
også MJ-12 dokumenterne. Disse indeholder lige¬ 
ledes overstregninger, men på andre steder end Moores 
udgave. Good påstår først at have dokumenterne fra en CIA- 
kilde, men senere påstår Friedman, at han er Goods kilde. 

1990 

Stanton Friedman offentliggør sin endelige vurdering 
af dokumenterne i „Final Report on Operation Majestic 12". 

1991 

Moore og Shandera offentliggør deres rapport om MJ-12 
sagen. 


Per Andersen 


Kilder til 
artiklerne om 
MJ-12 

S tanten T. Friedman: Final Report 
on Operation Maje Stic 12. Fund 
for UFO Research, 1990. 

A Maje stic Deception. Just Cause, 
September 1989. 

Joe Nickell, John F. Fischer: The 
Crashed-saucer Forgeries. IUR, 
March/April 1990. 

William L. Moore: Innocent on 
all Counts. IUR, March/April 
1990. 

Stanton T. Fiedman: MJ-12: The 
Jury is Still Out. IUR, March/April 
1990. 

Philip J. Klass: New Evidence of 
MJ-12 Hoax. The Skeptical 
Inquirer. 


Vind UFO-Nyt 
gratis i fem år 

Find på et rigtig godt slogan for 
foreningen SUFOI og deltag i 
konkurrencen om et gratis 
abonnement i fem år på UFO- 
Nyt. 

SUFOI vil gerne forøge sin 
indsats for at blive kendt i den 
danske befolkning og intensi¬ 
verer derfor pr-aktiviteteme. 
Kun gennem et bredt kendskab 
til foreningen kan vi sikre, at 
observationer kommer til vores 
kendskab, samt at UFO-Nyt har 
en stor læserskare. 

Du kan deltage i konkurren¬ 
cen ved at sende os et godt for¬ 
slag til et slogan, der siger noget 
rammende om SUFOI. Du er 
ved samme lejlighed også vel¬ 
kommen til at sende os forslag 
til, hvordan vi kan gøre SUFOI 
kendt uden de helt store midler. 

Forslag skal sendestil SUFOI, 
Postboks 6, 2820 Gentofte, in¬ 
den den 1. september 1992. Det 
eller de bedste forslag bliver 
præmieret med et gratis abon¬ 
nement på UFO-Nyt i 5 år. 

SUFOI forbeholder sig ret til 
at anvendede indsendte forslag. 

William Moore og MJ-12 

Mange ting tyder på, at MJ-12 dokumenterne er falske. Men indtil nu har ingen villet indrømme, at de er 

synderen. 

Flere har peget på William Moore som en mulig kandidat til at have forfalsket dokumenterne, men dette 

benægter Moore kategorisk. Lad os alligevel undersøge Moores rolle i sagen og de ting, der peger på ham 

som ophavsmand: 

• Hillenkoetter-dokumentet anvender dateringer som „01 august" med foranstillet „0". Denne måde at 
skrive dato på kendes ikke fra andre officielle dokumenter fra den pågældende periode. 

Til gengæld skriver Moore altid et foranstillet „0" i en-cifrede datoer. 

• Hillenkoetter-dokumentet anvender en meget karakteristisk skrifttype i teksten „TOP SECRET / 
MAJIC EYES ONLY“. Denne skrifttype lignermegetden skrift, som Moore anvender i sitfirmastempel. 

• Moore er en god skribent og vant til tekstarbejde. Han har skrevet mindst et lille skuespil og har således 
prøvet at udtrykke sig gennem andre personer. 

• En parallel til MJ-12 sagen er det såkaldte Philadelphia eksperiment, som Moore også har skrevet en 
bog om. Også her blev vigtigt bevismateriale fremsendt anonymt. 

• Moore er en af de få personer, der inden 1984 havde et indgående kendskab til hele Roswell-sagen, 
og han havde allerede på dette tidspunkt besøgt de væsentlige regeringsarkiver i sagen. 

• S om professionel forfatter er Moore helt afhængig af sine bøgers succes. Eftersom han var hovedkraften 
i bogen fra 1980 om Roswell-sagen, har Moore et væsentligt motiv for, at der kommer så mange 
støttende beviser som muligt for hele nedstyrtningssagen. 

• Moore kendte i forvejen Shandera, inden denne anonymt modtog dokumenterne. 

• Moore fandt sammen med Shandera Cutler/Twining memoet et usædvanligt sted i arkivet. 

• 1 1989 afslørede Moore ved MUFON’s årlige konference, at han igennem længere tid havde været 
agent for regeringsorganer i USA. Han havde ikke fået betaling for det, men havde observeret og 
videregivet information om andre amerikanske ufologer og nøglepersoner. Han havde desuden 
modtaget information fra efterretningsvæsenet. Noget af denne information var bevisligt falsk. Efter 
dette faldt Moores troværdighed til et nulpunkt. 

Mens nogle mener, at Moore er ophavsmanden til MJ-12 dokumenterne, mener andre, at det kan være 
Moores kontaktperson til efterretningsvæsenet, Richard Doty. Det er dog tvivlsomt, om Doty har haft 
nok detailviden til at kunne producere MJ-12 dokumenterne. 


Per Andersen 


TOP SECRET / MAJIC 


EYES ONLY 


« TCP SECRET • 

TTTES only 

COPY ONE OP ONE. 

FULK 

W-. L. MOORE 

PERMIT 

P0 B0X 189 

NO. 02 

DEWE-Y.AZ. 86327 


Øverst: 

Stemplet 

anvendt til 

„Top Seer et* 

markering af 

Hillenkoetter- 

dokumentet 

Nederst: 

William 

Moores 

stempel. 

Bemærk det 

meget 

karakteristiske 
„A **, der er 
fladt for oven , 
og det meget 
karakteristiske 
„ M**med 
samlede streger 

AF PER 
ANDERSEN 



Foto af dr, 
Buskirk taget 
i 1958, hvor 
han 

underviste i 
gymnasiet. 


Jagten på 
dr. Buskirk 


Da Moore og Berlitz i 1980 udgav 
bogen „The Roswell Incident** (på 
dansk: Ufoet der styrtede), blev der 
pustet nyt liv i legenden om, at et ufo 
styrtede ned i New Mexico, USA, i 
begyndelsen af juli 1947. Bogen 
nævnte også for første g ang en gruppe 
af arkæologer eller lignende, der skulle 
have været vidner til nedstyrtningen. 

Beretningen går ud på, at en gruppe 
af arkæologer i juli 1947 var på ekspe¬ 
dition til et område kendt som San 
Agustin sletten vest for Magdalena i 
New Mexico. Det siges, at de fik øje 
på et nedstyrtet ufo og 3 eller 4 døde 
besætningsmedlemmer. Også en of¬ 
fentligt ansat, Grady L. Barnett, skulle 
have været til stede. 

Efter kort tid ankom militæret og 
afspærrede hele området. De gennede 
Barnett og arkæologerne væk fra om¬ 
rådet og instruerede dem i ikke at 
fortælle til nogen, hvad de havde set. 
Barnett døde i 1969 uden at være ble¬ 
vet interviewet af ufologer, men han 
havde inden da fortalt ovenstående 



beretning til flere venner og famili¬ 
emedlemmer. 

Den omtalte gruppe af arkæologer 
trådte aldrig frem i offentlighedens lys 
eller gav sig til kende på nogen måde. 
Og på trods af eftersøgninger var det 
aldrig lykkedes at finde frem til dem. 

Et nyt vidne træder frem 

I begyndelsen af 1990 så Gerald 
Anderson et TV-show fra NBC med 
titlen „Uløste mysterier**. Udsendel¬ 
sen beskæftigede sig bl.a. med det 
påståede, nedstyrtede ufo. Efter af¬ 
slutningen af udsendelsen ringede 
Anderson til NBC for at fortælle, at 
han også havde været vidne til ned¬ 
styrtningen. 

Anderson, der nu boede i Springfield 
og var 50 år gammel, var kun 5 år 
gammel i 1947. Han var sammen med 
sine forældre netop flyttet til Albu- 
querque, New Mexico i juli 1947. Den 
5. juli var han taget på en tur sammen 
med sin far, en fætter, en bror samt en 
onkel for at lede efter en bestemt type 
sten. 

Anderson hævder, at da de befandt 
sig ved San Agustin sletten opdagede 
de et mærkeligt objekt, der lå på en 
skråning. De troede først, at det var et 
nedstyrtet fly, men ved nærmere øje¬ 
syn kunne de se, at det snarere lignede 
et tallerkenformet rumskib. De så også 
firesmå „dukkelignende** væsener, der 
lå ved det forulykkede fartøj. 

Resten af Andersons historie stem¬ 
mer nogenlunde overens med den of¬ 
fentliggjorte beretning i bogen „Ufoet 
der styrtede**. Dog med en enkelt und- 
tagelse: Under hypnose kunne 
Anderson identificere lederen af den 
arkæologiske ekspedition som en dr. 
Buskirk fra University of Penn- 
sylvania. Han var en høj, tyndhåret 


mand med et rundt, venligt ansigt, og 
han forsøgte at tale med en af de over¬ 
levende væsener på flere forskellige 
sprog, ifølge Gerald Anderson. 

Jagten indledes 

Foruden selv at være et muligt vidne 
til nedstyrtningen, gav Andersons hi¬ 
storie en oplagt mulighed for nu at 
finde frem til i hvert fald lederen af 
den arkæologiske ekspedition. Ander¬ 
son blev bragt under hypnose, og han 
tegnede et billede af, hvordan Buskirk 
havde set ud. Desuden blev navnet 
indkredset til Adrian Buskirk eller Van 
Buskirk. 

Stanton Friedman, der altid er på 
barrikaderne, når talen falder på 
Roswell-historien, forsøgte at finde 
frem til Buskirk, men uden held. 

En anden ufointeresseret, antropo¬ 
logen Thomas J. Carey, mente at han 
i kraft af sin uddannelse måske ville 
have bedre muligheder. Han indledte 
derfor en eftersøgning efter dr. 
Buskirk. 

Eftersom Thomas Carey selv boede 
i nærheden af University of Penn- 
sylvania, var det forholdsvis nemt for 
ham at komme i gang med eftersøg¬ 
ningen. Han startede i universitetets 
arkæologiske museum og måtte hur¬ 
tigt konstatere, at der ikke havde været 
en arkæologilærer med navnetBuskirk 
i 1946-1949.1 samme periode havde 
der kun været en enkelt stu¬ 
denterekspedition, og det var i 1948 
(altså først året efter). 

Check af beslægtede fagområdergav 
tilsvarende negative resultater. 

Næste trin var at gennemsøge litte¬ 
raturen for at se, om dr. Buskirk måske 
havde skrevet noget inden for sit fag. 
Carey kunne dog ikke finde nogen 
litteratur om arkæologi eller lignende 

skrevet af en Adrian Buskirk eller en 
Van Buskirk. Men der var dog en 
enkelt bog om Apache-folket skrevet 
af en Winfred Buskirk. 

Bingo! 

I mangel af bedre gik Carey i sin 
efterforskning videre med Winfred 
Buskirk. Hans bog, der var udgivet så 
sent som i 1986, havde titlen „The 
Western Apache: Living with theLand 
Before 1950“. Det lykkedes for Carey 
at lokalisere et eksemplar af bogen i 
museets bibliotek. 

Ifølge bogens forord og indledning, 
var der flere ting, der tydede på, at 
Carey havde fat i den rigtige mand. 
Winfred Buskirk havde taget eksa¬ 
men i antropologi i 1949 ved universi¬ 
tetet i New Mexico (altså i ned¬ 
styrtnings-området). S amtidig passede 
Buskirks alder også meget godt. 

11947 havde Buskirk, ifølge bogen, 
tilbragt sommermånederne med en 
ekspedition til Fort Apache reservatet 
i det østlige Arizona. San Agustin slet¬ 
ten ligger omtrent halvvejs mellem 
Albuquerque (Buskirks bopæl) og Fort 
Apache. Buskirkkunne altså godthave 
været på det rigtige sted på det rigtige 
tidspunkt. 

Nu manglede Carey at få fat i et foto 
af Buskirk. Desværre manglede 
smudsomslaget på bogen (hvor et foto 
normalt ville være), så han skrev til 
forlaget for at få et eksemplar. To uger 
senere ankom det med posten, og Carey 
åbnede det spændt. 

Det var den rigtige mand! Winfred 
Buskirk fra bogens omslag var uden 
tvivl identisk med den person, som 
Anderson havde tegnet af lederen af 
ekspeditionen, der var vidne til 
ufonedstyrtningen i 1947. 

„Dr. Buskirk, I presume“ 

En ting var at få identificeret Winfred 
Buskirk. Et andet spørgsmål var, om 
han stadig var i live. Carey fandt 
Buskirks sidst kendte adresse og for¬ 
søge at ringe til ham. Men på numme¬ 
ret oplyste en stemme, at telefonen var 
blevet nedtaget. 

Det lykkedes for Carey at få en 
person til at besøge adressen i 
Albuquerque, men han fandt kun et 
forladt hus. Lige som Carey var parat 
til at opgive det hele, fik han at vide, at 
Buskirk faktisk stadig var i live i en 
alder af 83 år, og at han var flyttet til en 
anden stat. 

SidendaharCarey og andre ufologer 


snakket indgående med Buskirk. Han 
nægterdog absolut at have været vidne 
til et nedstyrtet ufo i 1947. 

Buskirk var ganske rigtigt på ekspe¬ 
dition i sommeren 1947 til Fort Apa¬ 
che, men han hævder at have været i 
reservatet i hele perioden fra juni til 
august. Han var også alene, bortset fra 
sin kone, og var derfor ikke sammen 
med en gruppe. 

Man må derfor konkludere, at enten 
lyver Winfred Buskirk eller også ly¬ 
ver Gerald Anderson! Kunne det tæn¬ 
kes, at Winfred Buskirk faktisk var et 
vidne, men er blevet truet til tavshed? 
Ved at snakke med venner og be¬ 
kendte til Buskirk måtte Carey dog 
erkende, at alle gav ham de højeste 
troværdighedskarakterer. 

Fokus på Anderson 

Spørgsmålet blev derfor, om man 
kunne tro på Anderson. En detalje 
omkring Buskirks udseende gav det 
første fingerpeg. Anderson havde 
fortalt, at Buskirk havde et rundt an¬ 
sigt i 1947. Ifølge Buskirk og fotos af 
ham var dette ikke tilfældet. 11947 var 
Buskirks ansigt forholdsvis smalt. Det 
varikke før end i 1950’eme, at hantog 
nogle kg på, og ansigtet blev mere 
rundt. 

Buskirk underviste fra 1950 på 
gymnasiet i Albuquerque. Samtidig 
flyttede Anderson ifølge sin egen be¬ 
retning til Albuquerque i 1947, og det 
var derfor naturligt at overveje, om 
Anderson eventuelthavdehaft Buskirk 
som lærer. 

Et første check gav intet resultat. 
Anderson var ikke blevet student ved 
gymnasiet i Albuquerque, og Buskirk 
kunne ikke huske Anderson som elev. 
Men søgningen fortsatte, og Buskirk 
fandt ud af, at Anderson faktisk var 
studerende ved gymnasiet igennem en 
kort periode i 1957/58 (han holdt op 
før eksamen). 

Buskirk mener desuden, at Anderson 
fulgte et kursus i antropologi - et kursus 
som Buskirk selv var lærer på. I mod¬ 
sætning hertil påstår Anderson, at han 
aldrig så Buskirk efter mødet i ørke¬ 
nen i 1947, og at det var et kursus i 
sociologi, han fulgte på gymnasiet. 

Dette forhold burde nemt kunne 
bevises eller afvises ved at undersøge 
de mikrofilm, der indeholder opteg- 
nelsemeom studerende og deres kurser 
ved gymnasiet. Problemet er imidler¬ 
tid, at Anderson har modsat sig, at 
gymnasiet lader nogen checke den 
kritiske mikrofilm. 



Tegning af 
„dr. Buskirk“ 
udført af 
Gerald 
Anderson og 
baseret på 
hans 

erindring om 
den påståede 
leder af en 
arkæologisk 
gruppe i 1947. 


Til gengæld har Anderson selv fået 
en kopi, som han så har givet videre til 
en af sine støtter, John Carpenter. 
Kopien viser tilsyneladende, at 
Anderson faktisk fulgte et kursus i 
sociologi, ikke antropologi. Men sta¬ 
dig har ingen fået lov til at se den 
originale mikrofilm. 

Tro kan flytte bjerge 

Hvad enten Anderson fulgte et kursus 
i sociologi eller antropologi, er det 
givet, at han havde lejlighed til at se 
Buskirkpå gymnasiet. Tegningen, som 
Anderson lavede af Buskirk, tyder kl art 
på, at dette var tilfældet. 

Anderson var i øvrigt også interes¬ 
seret i ufoer og havde læst flere bøger 
om emnet inden kontakten til NBC - 
herunder Moores bog om Roswell- 
hændelsen - og man kan undre sig 
over, hvorfor Anderson først nu træ¬ 
der frem som vidne. 

Konklusionen må være, at Anderson 
har fået en fiks ide, og at hans fortæl¬ 
ling er baseret på fri fantasi. 

Det afholder dog ikke Stanton 
Friedman og andre i stadig at anvende 
Anderson som et af de „mange“ be¬ 
viser for Ros well-nedstyrtningen. 
Stanton Friedman er stadig af den 
overbevisning, at Anderson taler sandt. 
Det siger desværre nok mere om 
Friedman, end det siger om Anderson. 


Kilder: 

Thomas J. Carey: The Searchfor the 
archaeologists. IUR, november/de¬ 
cember 1991. 

Philip J. Klass: Friedman Continues 
toEndorse „Crashed-SaucerWitness “ 
Anderson Despite his Unwillingness 
to Allow Independent Check of Key 
Claim. Skeptics UFO Newsletter, 
March 1992. 

Efterforskning 


AF OLE 

HENNINGSEN 



Her er et enkelt 
billede fra 
filmoptagelsen 
den 29. juli 
1977. Vi har 
retoucheret 
billedet kraftigt 
for overhovedet 
at give et 
indtryk af den 
filmede 
genstand t som 
svagt skimtes i 
midten af 
billedet. 
(Foto: SUFOIs 
Fotoarkiv) 


Mexicansk ufo-film 

landet igen 


En professionel filmoptagelse i farver 
af et uidentificeret himmelfænomen 
er lidt af en sjældenhed. Ikke desto 
mindre blev der i Mexico den 29. juli 
1977 optaget en 29 sekunders 35 mm 
film af et himmelfænomen, som blev 
iagttaget af flere tusinde mennesker 
og vakte stor opmærksomhed verden 
over. 

Filmen er også kendt på disse 
breddegrader, da vi i SUFOI via 
mexicanske kontakter hurtigt fik 
fremskaffet en kopi af filmen, som 
derfor ved flere lejligheder har været 
vist på TV i Danmark. 



Medarbejdere ved det mexicanske 
skeptikertidsskrift „El Investigador 
Esceptico“ har nu løst gåden om 
himmelfænomenet og fortalt herom i 
deres blad. Et større efterforsknings¬ 
arbejde har bevist, at der var tale om et 
sovjetisk rakettrin, der brændte op i 
atmosfæren. 

Filmhold i arbejde 


Et professionelt filmhold var fra kl. 19 
om aftenen den 28. juli 1977 i gang 
med at optage nogle af de sidste scener 
til den mexicanske film „Picardia 
Mexicana" og havde udstyret opstillet 
i nærheden af Villa Coapa. Instruktør 
på filmen var Abel Salazar, og blandt 
de medvirkende var skuespillerne 
Jacquelin Andere, Vincenta Fer- 
nandes, Hector Suares og Armando 
Jimenes, der ligeledes var forfatter til 
den bog, som filmen var baseret på. 

Ved 6-tiden om morgenen, fredag 
den 29. juli, var man færdig med de 
egentlige optagelser. Instruktøren bad 
filmholdet om at flytte det tekniske 


udstyr op på tagterrassen af det hus, 
hvor man havde lavet optagelser nat¬ 
ten igennem. Man ønskede at lave 
nogle ekstra optagelser af solopgan¬ 
gen, som eventuelt kunne klippes ind 
passende steder i filmen. 

Objekter i formation 


Pludselig bemærkede et medlem af 
kameraholdet et besynderligt, rødligt, 
lysende objekt på himlen. Det så ud til 
at eksplodere, og 3 objekter kom til 
syne og fløj ved siden af hinanden i 
formation. Chef fotograf en Javier Cruz 
fik straks af instruktøren besked på at 
starte kameraet for at fastholde mest 
muligt af fænomenet på film. 

Det blev til i alt 29 sekunders 35 mm 
farvefilm optaget af en professionel 
filmfotograf og med et filmkamera 
forsynet med et 250 mm teleobjektiv. 

De filmede objekter står på optage¬ 
lsen svagt lysende på baggrund af en 
blå himmel. Man får umiddelbart den 
opfattelse, at objekterne kommer fly¬ 
vende i stor højde og med stor hastig¬ 
hed for derefter at gå i opløsning. 
Deres spor ser ud til at bestå af en 
mængde mindre lysende partikler, der 
til sidst helt forsvinder, fortalte den 
kendte mexicanske TV-mand Pedro 
Ferriz i bladet „TV, Tele-Guia“, som 
UFO-Nyt fik oversat og tilsendt af vor 
medarbejder i Mexico, Guy Markus. 

Fænomen set af mange 


Ægtheden af filmen er der for en en¬ 
kelt gangs skyld ingen grund til at 
drage i tvivl. Der var på stedet et utal 
af vidner til fænomenet på himlen, 
ligesom selve optagelsen med kame¬ 
raet blev overværet af adskillige tilste¬ 
deværende. Fænomenetblev også, som 
tidligere nævnt, iagttaget af tusindvis 
af mennesker mange andre steder i 
Mexico. 

Fra Jorge Sanchez Gonzales mod¬ 
tog UFO-Nyt senere en redegørelse. 
Heri fremgik det, at omkring 400 
mennesker, heriblandt en del skole¬ 
elever og deres forældre, iagttog fæ¬ 


nomenet fra en forstad til Mexico City. 
En af eleverne fortalte dengang til 
mexicansk TV, at de to objekter, der 
havde form som en amerikansk fod¬ 
bold, fløj ved siden af hinanden. Den 
ene af dem bestod af to dele: I den ene 
varet metallisk fremspring, der lignede 
en kuppel. Den anden kunne ikke ses 
klart, men lignede en raket med en 
hvid bølgende hale efter sig. 

Uenighed om detaljer 

Jorge Sanchez Gonzales fortalte i sin 
rapport, der blev bragt i UFO-Nyt nr. 
3/1978, at 20 arbejdere ved et mexi¬ 
cansk flyværksted samt flyselskabets 
leder havde iagttaget overflyvningen 
af 6 ufoer. Alle vidnerne bekræftede, 
at der var tale om genstande med et 
stærkt grønligt lys, som havde et ly¬ 
sende spor efter sig. Den ene genstand 
var aflang og større end de andre. 

Som det er normalt i sådanne sager, 
var det store billede af hændelsen ret 
entydigt, hvorimod der forekom mange 
afvigelser i detaljerne. De fleste af de 
mange øjenvidneberetninger fortalte 
om en flyveretning fra sydlig til nord¬ 
lig retning. En telegrafist berettede 
dog om 3 ufoer i 16.000 fods højde i 
retningen nord mod syd - en stor ly¬ 
sende masse og rund i formen fløj i 
lige linie sammen med to mindre lys. 
De f oretog et drej på 180 grader og fløj 
tilbage i nordlig retning i svimlende 
fart. 

Der forekommer altså også her op¬ 
lysninger i direkte modstrid med fler¬ 
tallet af iagttagelserne. Alt i alt menes 
det, at måske omkring 2.000 menne¬ 
sker i og i omegnen af Mexico City har 
set fænomenet. I alt regner man dog 
med, at dette usædvanlige skuespil på 
himlen er set af mindst 5.000 personer 
i den sydlige del af Mexico. 

Mange af observatørerne er ikke i 
tvivl om, at det, de har set, er rumskibe 
fra det ydre rum. 

SUFOI støttede meteor teorien 

Naturligvis var der straks en række 

gæt på, hvad det iagttagne og filmede 
himmelfænomen kunne være. Efter 
nærmere gennemsyn af den kopi af 
filmen, som SUFOI fremskaffede fra 
Mexico, har vi i SUFOI altid hældet 
mest til den anskuelse, at der var tale 
om et meteor, der eksploderede og 
brændte op i atmosfæren. En sådan 
hypotese kan desværre som oftest på 
forskellig måde kun sandsynliggøres 
og ikke umiddelbart bevises. 

Så meget mere interessant er det 
derfor, at vi nu i det tyske ufotidsskrift 
CENAP Report nr. 1/1992 har kunnet 
læse detaljerne i en undersøgelse, som 
gennem de senere år er foretaget af 
medarbejderne ved den mexicanske 
organisation„SociedadMexicanapara 
la Investigacion Escetica“. 

Ifølge undersøgelsen fortalte be¬ 
boere i La Sierra Norte Puebla om 
nedstyrtningen af et rumskib i dette 
bjergområde. Hector Chavarria har 
redegjort for undersøgelsen og fortalt, 
at han selv som journalist sammen 
med en anden kollega tilbage i 1977 
var på jagt efter nedfaldsstedet i det 
uvejsomme vildnis. En opgave, der af 
forskellige årsager ikke var særlig nem. 

Undervejs hørte journalisterne 
mange sælsomme beretninger om 
iagttagelser af væsener fra det ydre 
rummed store hoveder og små kroppe, 
små grønne mænd, en bortført ar¬ 
kæolog og sågar en fodboldkamp 
mellem lokale bønder og et (udvalgt) 
hold væsener fra rummet! 

Der var også beretninger om hem¬ 
melighedsfulde, kredsende helikoptere 
uden kendingsmærker i området, hvor 
der ligeledes var soldater til stede. 
Dette sidste var ovenikøbet rigtigt, da 
der var en militærmanøvre i gang på 
dette tidspunkt. Da journalisterne var 
nået frem til målet, fandt de ikke - som 
måske håbet - et forulykket rumskib. 
Og dog! 

Rester af hvad? 


Efter at journalisterne i første omgang 
var vendt hjem med uforrettet sag, 
modtog man på dagbladets redaktion 
nogen tid efter en henvendelse fra en 
lærer i en landsby ved navn Jopala. 
Han meddelte, at noget tilsyneladende 
var eksploderet i luften, og kort tid 
efter faldt adskillige mindre me¬ 
talstykker ned fra himlen. Efter gen¬ 
vordigheder med overhovedet at 
finde den lille landsby i bjergene lyk¬ 
kedes det journalisterne at komme i 
besiddelse af en stump af materialet 
og bringe det tilbage til Mexico City. 


Men nemt havde dette ikke været. 
Journalisterne var fløjet til området i 
en noget vakkelvorn flyvemaskine og 
havde fundet en jordvej, hvor man 
kunne sætte maskinen ned. Midt un¬ 
der landingen vrimlede det pludseligt 
med køer på „landingsbanen". 

Nærmest i en slags forhør måtte 
man senere over for landsbyens æld¬ 
ste i denne afsides bjerglandsby gøre 
rede for, hvilket ærinde og motiver 
man havde. Journalisterne fortæller 
selv, at det næsten var som i en billig 
roman at opleve, hvorledes andre 
landsbybeboere samtidig truende pil¬ 
lede ved aftrækkerne på deres gevæ¬ 
rer. 

I landsbyen havde mankunet enkelt 
stykke i størrelsen 20 x 30 cm af det 
metal, der angiveligt var faldet ned fra 
himlen, og det havde efterhånden op¬ 
nået en næsten religiøs status blandt 
beboerne. Langt om længe lykkedes 
det dog at få lov til med hammer og 
mejsel at fjerne et mindre stykke af 
materialet til analyseformål. 


Jernet fra himlen 


Efter hjemkomsten til Mexico City 
blev det lille metalstykke analyseret af 
specialister. Det meste af materialet 
viste sig at bestå af jern i en ret ren 
legering. Der var rester af kul, man¬ 
gan, silicium, chrom samt spor af nik¬ 
kel, kobber samt andre metaller. 
Overfladen af metalstykket havde en 
klar, grå farve, der ifølge speciali¬ 
sterne måtte skyldes en varmepåvirk¬ 
ning og iltningsprocessen. 

Specialisterne var dog næsten mere 
nysgerrige efter at finde ud af, hvorfor 
journalisterne anså dette materiale for 
at være så vigtigt og spændende. Til 
slut måtte man rykke ud med sproget 
og fortælle, at det kunne dreje sig om 
materiale fra et nedstyrtet ufo og gav 
det navnet »Jernet, der faldt ned fra 
himlen". 

Hector Chavarria fortæller videre i 
sin redegørelse, at som tiden nu gik, 
følte han og hans kollega, at de hele 
tiden stødte på en mur af tavshed, når 

gengivelse 

brevet og 

fra United 
States Space 
Command. 


































































































16 


AF PETER 
NØRGAARD 



de forsøgte at finde ud af mere om 
, Jernet fra himlen" 

Der kunne tilsyneladende ikke være 
tale om svindel. Man havde de mange 
observationsberetninger og nogen¬ 
lunde sammenhængende beretninger 
om eksplosion og nedfald af mate¬ 
riale. Og man havde ovenikøbet et 
stykke af dette materiale! 

Kunne det være et naturfænomen? 
Her kunne kun en meteorit komme på 
tale, og det var ikke tilfældet ud fra 
analyserne. 

Der måtte helt sikkert være tale om 
et kunstigt frembragt materiale, så 
hypoteserne var kun få: Rester af en 
raket, en flyvemaskine eller et ukendt 
objekt! 

Der var ikke rapporter om nedstyr¬ 
tede fly f ra det omhandlede tidspunkt, 
ligesommetallet heller ikke var typisk 
for et fly. Så den mulighed måtte 
droppes. 

Tiden gik, og man kom ikke videre 
med undersøgelserne. 


Nye undersøgelser 

En europæisk ufoobservation fra 28. 
december 1990 satte imidlertid mexi¬ 
canerne i gang med deres undersøg- 
elserigen. Deneuropæiske observation 
havde mange lighedspunkter med den 
gamle mexicanske observation fra 29. 
juli 1977. Også i Europa var der taget 
fotos under hændelsen. På billederne 
så man uregelmæssige lys flyve hen 
over himlen. Denne observation 
skyldtes nedfald af det 3. løftetrin til 
den sovjetiske satellit Cosmos 749. 

Så det var måske alligevel et forsøg 
værd i den retning. 

En henvendelse direkte til NORAD 
- United States Space Command - gav 
da også straks et acceptabelt svar. Det 
måtte dreje sig om et trin af bære- 
raketten til den sovjetiske satellit 
Cosmos 929. Bæreraketten havde i sin 
bane om Jorden fået den tekniske be¬ 
tegnelse 1977-066B. 

Ifølge de oplysninger, som mexica¬ 


nerne modtog fra NORAD, skulle 
denne sovjetiske bæreraket efter de 
tilgængelige computerdata være gået 
til grunde i Jordens atmosfære ved 6- 
tiden lokal tid omkring 600 sømil syd¬ 
øst for Mexico City. 

Flyveretningen var fra sydvest mod 
nordøst, hvilket stemmer rimeligt med 
hovedparten af øjenvidneberetnin- 
geme. Og metallet kan udmærket 
stamme fra denne løfteraket. 

Der befinder sig stadigvæk i SUFOIs 
fotoarkiver en spændende farvefilm 
af et lysfænomen på den mexicanske 
morgenhimmel. Takket være nysger¬ 
rige og stædige kolleger kan det nu 
konstateres, at denne film tilsynela¬ 
dende ikke viser et meteoritfald, men 
uden al tvivl nedstyrtningen af en sov¬ 
jetisk bæreraket. 

Og det er i grunden ikke så galt! ■ 


Laserlys, raketangreb 
og Mars Air 


Her et godt stykke inde i 1992 har 
Rapportcentralen gjort status over ob¬ 
servationen 1991.IUFO-Nytnr. 1/92 
var der omtalt nogle observationer fra 
1991. Denne artikel kigger på året 
generelt og omtaler andre observatio¬ 
ner. 

Laserlys, lyskanoner og forskellige 
udgaver af kraftige projektør lys, er 
virkelig noget, der kan få danskerne til 
at rapportere om ufoer (noget der iøv- 
rigt fortsætter ind i 1992). 

Når en eller flere lyskegler danser 
henover en nattehimmel eller på un¬ 
dersiden af en sky, serdet faktisk også 
lidt mærkeligt ud. Selvom jeg selv har 
set det flere gange under varierende 
meteorologiske forhold, kan det sta¬ 
dig forbløffe, når det næste gang bli¬ 
ver set under helt andre vejrforhold. 

Der er sikkert andre bilister end 
mig, der har været lige ved at ende i 
grøften, eller det der var værre, i be¬ 



stræbelserne på at identificere hvad 
det dog var for et underligt lys, der 
lavede cirkelbevægelser på skyerne. 
For andre har det set ud som om, at det 
var noget, der lyste ned gennem 
skydækket, måske projektører fra et 
rumskib, der svævede over skyerne. I 
klart vejr, hvor det måske er muligt at 
følge lyskeglen næsten til jorden, er 
det dog forholdsvis nemt at afgøre 
sagen. 


Skjulte rapporter? 


Der er i 1991 kommet over 100 hen¬ 
vendelser om observationer, hvoraf 
det er lykkedes os at få registreret 90. 
I nogle tilfælde har flere personer rea¬ 
geret på det samme fænomen. Det 
betyder, at der reelt set har været 56 
tilfælde af ufoobservationer, som er 
kommet til SUFOIs kendskab. Det er 
9 færre end i 1990. 

Ud af de 56 henvendelser er der 15 
observationer, som ikke er fra 1991. 
Altså ‘skjulte rapporter’ som af flere 
forskellige årsager først er kommet 
frem månedereller år senere. V i ved af 
erfaring, at der er mange flere af den 
slags tilfælde, som ikke kommer til 
vores kendskab. Nogen vil ikke hen¬ 
vende sig „bare fordi de har set et 
mærkeligt lys“, og andre kender må¬ 
ske ikke til SUFOIs eksistens. Så hvis 
DU har set noget, eller kender nogen 
der har, er vi meget interesseret i at få 

det at vide. Vi behandler alle henven¬ 
delser seriøst, og en observatørs navn 
og adresse er kun til vores brug, med 
mindre andet aftales. 

Observation fra 1920 


Den ældste observation er fra 1920. 
Jeg blev ringet op af en fru Andersen, 
der bor i en midtjyskby. Hun havdeset 
en omtale i den lokale avis, der for¬ 
talte, at jeg skulleholde et ufoforedrag 
på byens skole. Da hun ikke kunne 
komme til stede, ringede hun for at 
fortælle om en observation, som hen¬ 
des mor havde haft. 

Moderen boede i sin ungdom på 
Alrø i Horsens fjord, og hun var 16 år, 
da hændelsen fandt sted. Selvom hun 
var blevet noget alderssvækket på det 
seneste, kunne hun tydeligt huske op¬ 
levelsen endnu. 

Observatøren boede sammen med 
sin familie på en gård, og hun var alene 
ude at gå en klar måneskinsaften ved 
20-tiden. Hun er ikke helt sikker på, 
om det var forår eller efterår. 

I løbet af 2-3 sekunder mærkede 
hun et mægtigt sus og en stærk varme, 
samtidig med at hun blev blændet af et 
meget kraftigt lys. Det var en chok¬ 
erende oplevelse, som hun straks fort¬ 
alte til sine forældre, da hunkom hjem. 
De bad hende imidlertid om ikke at 
fortælle det til nogen overhovedet 
(måske af frygt for at naboerne ville 
tro, at deres datter var blevet tosset). 
Først flere år senere fortalte hun det 
videre til sin egen datter. 

Lav opklaringsprocent 


Det vil ofte være svært at finde en 
forklaring, som kan dokumenteres, på 
de fleste af de ældre observationer. 
Bl.a. derfor, og på grund af manglende 
ressourcer i form af for få rap¬ 
portoptagere, er det kun lykkedes os at 
forklare ca. 40% af henvendelserne i 
1991. Det ligger væsentligt under de 
ca. 90%, som vi normalt er i stand til at 
give en forklaring på. Flere af sagerne 
fra 1991 er dog endnu ikke endeligt 
afsluttet. 

Raketangreb 


Det har været et år med 3 perioder, 
hvor der har været et større antal hen¬ 
vendelser om det samme. Den 18. 
januar 1991 kl. 23.15 kunne resultatet 
af enrussisk satellitundergang ses over 
store dele af Europa. SUFOI Fik 6 
henvendelser, der geografisk kom fra 



både Jylland, Fyn og Sjælland. Det 
blev nævnt i radioavisen dagen efter, 
at det i Israel fejlagtigt var blevet tol¬ 
ket som et raketangreb fra Irak, og 
gas-maskerne var blevet hevet frem. 

Besøg af Mars Air 

I dagene efter den 4. oktober 1991 var 
der avisomtale især i Vestjylland af en 
del personers forskellige oplevelser af 
et ufo. En af beretningerne blev led¬ 
saget af en tegning, der forestillede et 
interplanetarisk rumskib påmalet 
„Mars air“ på siden. 

Et par observatører blev interviewet 
til lokalradioen, og Ib Laulund fra 
IGAP udtalte, „at der var flere obser¬ 
vationer imellem, som var ‘rigtige' 
ufoer“. 

Ret hurtigt stod det klart, at der 
havde været en kraftigmeteor kl. 20.15 
den 4. oktober, som i hvert fald kunne 
ses over det meste af Danmark. Alle 
de observatører, som SUFOI havde 
kontakt med i denne sag, havde haft 
observationer ca. kl. 20.15, hvorfor 
alle sagerne er opklaret. 

Århus by night 

Fra den 14. december og året ud var 
der lys over Århus, der kunne ses fra 
både Hammel og Horsens. I alt 16 
henvendelser Fik vi i den sidste halv¬ 
del af julemåneden. 

På et tidspunkt kørte vores næstfor- 
mand Flemming Rasmussen, Lystrup, 
ind mod byen. Han ville ved selvsyn 
finde årsagen til de lyskegler, der blev 
ringet om, og som han selv kunne se 
fra sin bopæl. På Silkeborgvej i Åby- 
høj på taget af en bygning i en baggård 
til firmaet Pablo Laser fandt han pro¬ 
jektøren. Den tegnede en cirkel på 
skyerne, samtidig med at den stod og 
drejedehele horisonten rundt i løbet af 
en to timers periode. Alt efter skyer¬ 


nes højde betød det, at den kunne ses 
langt omkring. Det blev ikke til en 
hvid jul i 91, men der var masser af lys 
over Århus by night. 

Blandt de øvrige observationer, der 
er forklaret, har det drejet sig om: 
planeter, kornmod, fly, statisk elektri¬ 
citet, fyrværkeri og lyset fra en TV- 
mast. 

Tre sorte objekter og TV2 

Det var også i 1991, at vi Fik kontakt til 
aftenskoleleder Kai Toft Nielsen i 
Randers (se omtale andetsteds i bladet 
om SUFOIs medvirken i TV2 pro- 
grammetEleva2ren). Ved et offentligt 
foredrag i foråret deltog en observatør 
fra Ulstrup og fortalte om sin egen 
observationover Gudenåen i april 1989 
(tidligere omtalt i UFO-Nyt). 

Denne levende beretning virkede 
stærkt på publikum, og under spørge¬ 
runden sidst på aftenen, rejste Kai 
ToftNielsen (KTN) sig op. Hanhavde 
fået lyst til at fortælle om sin egen 
observation, som stammede fra 1981. 

Ved Borup uden for Randers var 
KTN ude at prøvekøre en bil sammen 
med en mekaniker. Vejret var klart og 
tørt. Klokken var godt 10 denne lørdag 
formiddag. På Borup Byvej standsede 
de og stod ud af bilen. Tre sorte objek¬ 
ter i en trekantformation kom lydløst 
flyvende fra øst. De drejede i en blød 
bue og bevægede sig i roligt tempo 
væk i nogenlunde samme retning, som 
de kom fra. 

Begge observatører var enige - det 
var ikke fly. Der var hverken lys, vin¬ 
duer eller antenner på objekterne, som 
kun var ca. 300 meter væk. SUFOI har 
heller ikke været i stand til at give en 
forklaring. 

Ny leder af Alarmcentralen 

I forbindelse med repræsentantskabs¬ 
mødet i september 1991, derblev holdt 
i Silkeborg, valgte Ole J. Knudsen at 
sige farvel til Alarmcentralen. Efter 
mange års indsats, som vi siger Ole tak 
for, ønskede han at overlade posten til 
en anden. Det blev Bo Nielsen i Kolt, 
Hasselager. Bo er uddannet skibsfører 
og amatørastronom. Han har beskæf¬ 
tiget sig med ufoer siden 1980 og blev 
indvalgt i SUFOIs repræsentantskab i 
1987. 

Alarmcentralens telef onnummer er: 
86 28 90 61. Bo sidder klar ved tele¬ 
fonen og er parat til at modtage hen¬ 
vendelser om ufoobservationer. 

Rapport-nyt 


AF TOKE 
HAUNSTRUP 



Danske 

observationer 


Gennem de seneste årer der jævnligt 
dukket observationer op fra egnen 
omkring Ulstrup, et område der ligger 
ved Gudenåen (se omtaler af observa¬ 
tioner i UFO-Nyt nr. 3/89 og 4/89). I 
flere af tilfældene har der været obser¬ 
veret et bållignende fænomen, hvilket 
også gælder for den første observa¬ 
tion. 

To „bål“ over Tjærebækken 

Natten mellem den 29. og 30. april 
1989 så en 59-årig mand to lysfæ¬ 
nomener fra sit hus. 

Omkring klokken 01.05DS T (dansk 
sommertid) blev han opmærksom på 
to lys over „Tjærebækken" - en bæk 
der har sit udløb i Gudenåen. 

Rapportøren observerede lysene i 
sydøstlig retning gennem et vindue. 
Han bedømte afstanden til at være 
omkring 65 0 meter. 

Fænomenerne lignede to „bål", der 
skiftevis lyste op. Flammernes farve 
beskrives som overvejende gul/orange, 
men også svage, blålige flammer blev 
set. 

Når det ene lysfænomen blussede 
op, sås det i 30-60 sekunder, hvorefter 
det døde hen, og det andet fænomen 
blussede op. Dette forløb gentog sig 
gang på gang. 

De to bålfænomener forblev på det 
samme sted under hele observationen. 
Afstanden mellem dem vurderede 



observatøren til at være ca. 10 meter. 

Ved halv tre-tiden døde begge lys 
hen, og manden gik til ro. Hele obser¬ 
vationenhavde varet omkring en time 
og 25 minutter. 

Næste dag gik observatøren ned til 
bækken for at se, om han kunne Fmde 
rester fra et bål - men uden resultat. 

Lys i siksak ved Vallekilde 
Højskole 

Om natten den 12. juli 1991 blev der 
set flere besynderlige lys over Vest¬ 
sjælland. 

Denne nat var to højskoleelever ude 
at gå en tur i et område ved den lille by 
Vallekilde, der ligger nær4534Hørve. 

Klokken ca. 02.00 (DST) befandt 
de sig omkring 600 meter øst for 
Vallekilde Højskole. Himlen var klar, 
og pludselig fik den mandlige obser¬ 
vatør øje på et lys i nordvest. Han 
gjorde sin kvindelige ledsager op¬ 
mærksom på det gullige lys, der be¬ 
fandt sig højt på himlen. 

Lyset blinkede regelmæssigt, og 
begge observatører mente, at det havde 
en siksak’ende bevægelse i nogle få 
sekunder, hvorefter det fortsatte i en 
lige bane. Observatørerne er uenige 
om, i hvilken retning lyset fløj. 

Efter de siksak’ende bevægelser 
delte fænomenet sig i to lys og sam- 
ledesigderefterattertil et. Manden fik 
det indtryk, at der var tale om to for¬ 
skellige lys, som cirklede rundt om 
hinanden. Han forklarer, at når lysene 
dækkede hinanden, sås de som ét fæ¬ 
nomen. 

Efter et stykke tidforsvandt det gul¬ 
lige fænomen pludselig. 

Nu ble v de to observatører opmærk¬ 
somme på et nyt lys. Dette befandt sig 
lavt i den sydvestlige horisont og havde 
et rødligt skær. Lyset bevægede sig 
med en jævn hastighed mod vest og 


forsvandt ud af syne efter få minutter. 
Det kan ikke udelukkes, at netop dette 
lys var forårsaget af et fly eller et 
meteor. 

Nogle minutter senere dukkede et 
tredje lys op lavt over den syd-syd¬ 
vestlige horisont. Den kvindelige ob¬ 
servatør mente, at lyset bevægede sig 
mod sydøst. Det nye fænomen virkede 
så stort, at der kunne ses en form. På 
det gullige objekt sås et kraftigt og 
hvidt lys, der var rettet mod nord. 

Fænomenet bevægede sig syd for 
de to observatører, og da det befandt 
sig i sydlig retning, opfattede de det, 
som om objektet „drejede" sig en 
smule. Herved blev det kraftige lys 
rettet mod dem. 

Begge observatører fik det indtryk, 
at den øverste del af objektet havde en 
buet overflade. 

Fænomenet stod stille i omkring 30 
sekunder med lyset rettet mod dem. 
Under denne del af observationen 
mente observatørerne, at de kunne høre 
en svag brummende eller høj frekvent 
lyd fra objektet. 

Da der var gået 30 sekunder, dre¬ 
jede fænomenet tilbage til den oprin¬ 
delige stilling og fløj videre mod øst¬ 
sydøst. Efter i alt 20 minutters obser¬ 
vation forsvandt lyset i sydøst. 

Mens alle disse hændelser stod på, 
bemærkede observatørerne også et 
svagt gult lys. Dette lys blinkede re¬ 
gelmæssigt og befandt sig højt på 
himlen i nordvest. Det bevægede sig i 
små ryk og forsvandt pludseligt. Mu¬ 
ligvis kan dette lys være forårsaget af 
en satellit. Lyset fra satellitter kan 
variere i styrke pga. deres rotation om 
sig selv. 

Som afslutning kan det nævnes, at 
fra det første fænomen blev set, og til 
det sidste forsvandt, havde observa¬ 
tionen varet omkring en time og et 
kvarter. ■ 

Vrimmel af 
mærkelige 
væsener 

Mange tror, at cryptozoologer kun 
beskæftiger sig med Loch Ness-uhy- 
ret og den afskyelige snemand, men 
som den engelske zoolog Karl Shukers 
nye bog så tydeligt viser, er dette alt 
andet end tilfældet. Bogens 24 kapi¬ 
tler er befolket med en sand vrimmel 
af mærkelige dyr. 

Man møder blandt andet fugle som 
træskonæb og hammerhejre, der vol¬ 
der systematikere voldsomme hoved¬ 
brud. Man kommer i nærkontakt med 
harlekinbillen, der er et omvandrende 
hotel for skorpioner, og man læser 
detaljerede beskrivelser af frøer, der 
kan svævefly ve, og søpølser, der med 
regelmæssige mellemrum udskifter 
alle deres indre organer. 

De videnskabeligt velkendte og an¬ 
erkendte dyr, der beskrives i bogen. 


har i det hele taget en så fantastisk 
biologi, at hverken etLoch Ness-uhyre 
eller bogens mere mystiske medvir¬ 
kende behøver at skamme sig over 
selskabet. 

I bogens kapitler om de dyr, der 
muligvis slet ikke eksisterer, præsen¬ 
terer Karl Shuker en lang række ek¬ 
sempler, der kan måle sig med de 
fleste kriminalhistorier i spænding. 

Hovedrollen indehaves af Ame- 
ranthropoides, den sydamerikanske 
menneskeabe, der kun kendes fra et 
enkelt foto, og som efter mange zoo¬ 
logers mening er et svindelnummer. 
Men der er også mindre roller til de 
new zealandske moa-strudse, der 
måske ikke uddøde så tidligt, som 
sagkundskaben normalt tror. Og lige¬ 
ledes til de drageunger, der engang 
skræmte jugoslaviske landsbyboere fra 
vid og sans. 

Bogen er hele vejen igennem illu¬ 
streret med herlige, gamle træsnit, der 
i sig selv er et spændende studium 
værd. Det er erl flot bog, der er både 
spændende, sjov og lærerig. Hvad kan 
man så ønske sig mere? ■ 


Extraordinary animals worldwide, af 
Karl P.N. Shuker. Robert Hale, Lon¬ 
don 1991. Indbundet. 208 sider. 

Lars Thomas 



Ufoernes gåde ligger i 
engelske kornmarker 


De mystiske cirkler i engelske korn¬ 
marker har været i mediernes søgelys 
i en del år efterhånden. Diskussio¬ 
nerne går livligt på, hvad der har for¬ 
årsaget dem. 

De to mest jordnære forklaringer er 
svindelnumre eller hvirvelvinde, mens 
andre mener, at det er landingsspor 
efter ufoer. 

Gassen gik i vid udstrækning af 
ballonen i efteråret 1991, da to ældre 
engelske gentlemen tilstod, at det var 
dem, der havde startet affæren. Det 
hele havde altså været svindelnumre - 
eller havde det? Den sag ser to forfat¬ 
tere, Jenny Randles og Paul Fuller, 
nærmere på i deres absolut spændende 
og velskrevne bog: „Crop Circles. A 
Mystery Solved." 

Igennem en lang række eksempler 
argumenteres på overbevisendemåde 
for, at ganske vist er en stor del af 
komcirkleme svindelnumre, især de 
nyere eksempler, men fænomenet har 
en så lang historie, at det ikke kan 
være opspind altsammen. 


Forklaringen på de cirkler, der ikke 
er svindel, skulle være en elektrisk 
ladet atmosfærisk strømhvirvel, en 
såkaldt Meaden Vortex. Eksistensen 
af denne type hvirvel er først foreslået 
af den engelske meteorolog Terence 
Meaden, men dens eksistens er ikke 
endelig påvist endnu. Dens forskel¬ 
lige teoretiske egenskaber forklarer 
dog de forskellige forhold ved kom¬ 
cirkleme på fremragende vis. 

I første del af bogen holder forfat¬ 
terne sig til komcirkleme og deres 
forklaring, mens de samtidig anklager 
pressen for at have fordrejet kendsger¬ 
ningerne om cirklerne i et forsøg på at 
sælge flere aviser. Det skal såmænd 
nok være en ganske passende anklage, 
men derfra går forfatterne så over til at 
gøre noget af det, som de anklager 
andre for, nemlig at drage for vidtgå¬ 
ende slutninger på forringe et grund¬ 
lag. De mener nemlig, at en Meaden 
Vortex ikke alene er forklaringen på 
komcirkleme, men også på alle ufoer. 

Ifølge teorien er en Meaden Vortex 


elektrisk ladet. Under gunstige for¬ 
hold vil det betyde, at strømhvirvlen 
lyser og fremstår som en stor lysende 
kugle, muligvis endda med en roter¬ 
ende lysstråle nedenunder. Det svarer 
jo i besnærende grad til signalementet 
på mange ufoer, men at det ligefrem 
skulle kunne forklare dem alle? Tja, 
læs bogen - og døm selv. ■ 

Crop Circles. A Mystery Solved. Jenny 
Randles og Paul Fuller. Robert Hale, 
London 1992. Uindbundet. 250 Sider. 



Denne 
„vildmand“ 
blev skudt i 
Sydamerika i 
1929. Desværre 
er alle rester af 
„aben" 
forsvundety og 
kun fotografiet 
er tilbage. 


AF LARS 
THOMAS 



(Foto: The 
Cerealogisty 
no.5l\Vinter 
199112) 

Astronomi & Rumfart 


AF KIM 
HORSEVAD 



Sådan vil vi 
aldrig kunne 
se Saturn fra 
Jorden. 
Tegningen 
viser udsigten 
fra 

Saturnmånen 

Japetus. 


Kig på himlen 


MERKUR. Som altid er denne planet 
vanskelig at iagttage for uøvede; men 
der er dog et par chancer i løbet af 
sommeren. I dagene omkring den 6. 
juli går den let rødlig-gule planet ned 
en time efter Solen, og der skulle såle¬ 
des være mulighed f or at iagttage den 
på aftenhimlen, selv om det er midt 
om sommeren. 

VENUS. Er som bekendt solsyste¬ 
mets næstinderste planet, og dens be¬ 
vægelser ligner derfor Merkurs, dog 
er Venus noget langsommere. Fra be¬ 
gyndelsen af august og året ud kan den 
meget klare planet ses på aftenhimlen 
efter solnedgang. Man behøver i øv¬ 
rigt ikke yderligere oplysninger om, 
hvor man skal kigge, da Venus vil 
være det himmellegeme (med undta¬ 
gelse af Solen og Månen), der lyser 
kraftigst. 

MARS.Somnævnti sidste nummer 
afbladet, kommer Mars ikke i opposi¬ 
tion til Solen i 1992, og der vil derfor 
generelt være dårlige forhold for at 
observere solsystemets rødeste pla¬ 
net. 

JUPITER. Solsystemets største 
planet var i opposition til Solen den 
29. februar, og der har derfor været 
gode muligheder for at observere pla¬ 
neten i de forløbne måneder. Man kan 
dog stadig nå at se den lysstærke pla¬ 


net, inden denkommer for tæt på Solen 
til at kunne iagttages. Dette sker i 
slutningen af august. 

SATURN. Planeten med ringene 
kommer i opposition den 7. august og 
kan i månederne omkring denne dato 
iagttages på henholdsvis natte- og 
aftenhimlen. Den 17. august står den 
smukke planet 5 grader syd for Må¬ 
nen, og kan således let lokaliseres på 
himlen. 

URANUS. Denne planet, som er 
meget svær at observere uden kikkert, 
står i opposition til Solen den 8. juli. 
og vil da (set fra Københavns hori¬ 
sont) være at finde 11,5 grader over 
den sydlige horisont kl. 24.00. 

De lyse nætter, som begyndte den 5. 
maj, har sin begrundelse i, at Solen 
ikke når at komme så langt under 
horisonten, at det når at blive rigtig 
mørkt, før den står op igen. Denne 
grænse mellem lyse og „mørke" næt¬ 
ter afhænger definitionsmæssigt af, 
hvor mange grader Solen er under den 
nordlige horisont kl. 24.00. I det til¬ 
fælde, hvor den er længere nede end 
18 grader, har vi en almindelig mørk 
nat, men er natten ikke lang nok til, at 
Solen når at komme ned til de 18 
grader under horisonten, bliver natten 
lys. De lyse nætter slutter den 7. au¬ 
gust. ■ 


Deltag i 
rejse til 

Mars 

Nu kan alle og enhver selv del¬ 
tage aktivt i udforskningen af 
Mars. 

Denrussiske rumfartsorganisa¬ 
tion har nemlig inviteret den pri¬ 
vate, amerikanske forening „The 
Planetary Society" til at deltage i 
udviklingen og af-testningen af 
et Marskøretøj. 

Marskøretøjet er planlagt til at 
være en vigtig komponent i 
Sovjets fremtidige Mars ’96 mis¬ 
sion. Missionen skal ved hjælp af 
Phobos rumfartøjet indsamle vi¬ 
denskabelige data om atmosfæ¬ 
ren, vindene og overfladen på 
Mars. Her skal køretøjet bidrage 
ved at køre rundt på overfladen 
og foretage målinger og indsamle 
prøver. 

Tilsyneladende har russerne 
brug for lidt vestlig teknik og har 
derfor indgået en alliance med 
Planetary Society, der trækker på 
viden fra amerikanske viden- 
skabsmænd. Gennem medlem¬ 
skab af denne forening kan alle 
derfor være med til at støtte den 
fremtidige udforskning af Mars. 

Hvad der nu sker med missio¬ 
nen efter Sovjets opløsning er 
ikke helt klart. Men selv om 
planerne ændres på dette punkt, 
er der flere andre spændende 
projekter, som man kan støtte 
gennem foreningen. 

Blandt andet deltager Planetary 
Society aktivt i SETI forskningen, 
dvs. søgen efter intelligent liv i 
universet (altså uden for Jorden). 
Foreningens META projekt an¬ 
vender radioteleskoper ved 
Harvard i Massachusetts og 
Buenos Aires i Argentina for at 
søge efter intelligente radio¬ 
signaler på mere end 8 millioner 
forskellige frekvenser samtidigt. 

Nærmere oplysninger om 
Planetary Society fås på adressen: 
65 North Catalina Avenue, 
Pasadena, C A 91106, USA. ■ 

Per Andersen 



















SUFOI i TV2 


21 


Ufoer ril kaffen 


Nina, Hugo og de andre 


Det er fredag den 21. februar 1992. 
Klokken er ca. 22.25. Over 1 million 
danskere sidder foran skærmen med 
kaffe og kage eller chips og bajere. 
Slapper afog hygger sig i selskab med 
Suzanne, Ole, Nina, Hugo og alle de 
andre. Jeg er lige blevet sminket og 
har netop fået påmonteret en mikro¬ 
fon. Står nu og småtripper nervøst bag 
kulisserne til Eleva 2ren. Betragter 
Nina, som har en seer igennem i gang 
med et spil Hugo. 

Jeg skal på om ganske kort tid...gad 
vide, om der nu er forfærdelig varmt i 
sofaen under de kraftige spotly s... Jeg 
når ikke at tænke tanken til ende, for i 
det samme kommer en mandsperson 
med høretelefoner og siger: „Så er det 
nu!“ 

Det begyndte med en artikel 

I efteråret 1991 skrev BT om de mange 
observationer i Belgien og om Bo 
Nielsen, leder af SUFOIs Alarm¬ 
central. Vi fik positive henvendelser 
på omtalen bl.a. fra en journalist til¬ 
knyttet Nordisk Film, der laver 
Eleva2ren for TV2. De havde lige 
taget hul på den serie, de kaldte for 
„Den 2. virkelighed", hvor vidt for¬ 
skellige okkulte og mystiske emner 
bliver behandlet. En del indslag om 
„luftige" emner var allerede planlagt, 
hvorfor de gerne ville have noget mere 
»jordnært" - noget der var mere til „at 
tage og føle på", som journalisten ud¬ 
trykte sig. Og hvad var så mere natur¬ 
ligt end ufoer..? 

Vi syntes også, det var en god ide 
med et indslag om ufoer i et landsdæk¬ 
kende TV-medie. Allerhelst et helt 
program på mindst en time, kun om 
ufoer. Men det var ikke lige på tale 
her. Vi ville få 10-15 minutter i alt, 
hvor der også skulle være nogle film¬ 
klip. Vi skulle tænke i visuelle baner 
og finde ud af, hvad der ville egne sig 
til TV. TV 2 ønskede, at vi formidlede 
kontakten til en person, der selv havde 
haft en ufooplevelse, og som ville gå 
på TV med den. Desuden kunne vi 
stille med en repræsentant fra forenin¬ 
gen til en snak i studiet. Som formand 
for SUFOI blev det mig. 

Der gik mere tid med forberedelser. 


end vi havde forestillet os. Vi havde 
regnet med, at de ville starte i god tid 
inden den 21., men først om manda¬ 
gen den 17., gik de for alvor i gang. I 
løbet af de næste tre dage var journa¬ 
list og kamerahold på rundtur flere 
steder i Danmark. 

Bo Nielsens Alarmcentral var „be¬ 
lejret" med lys- og lyd-udstyr og 
mandskab i 5-6 timer, og jeg selv 
havde besøg i tre timer af journalisten. 
Der blev lavet optagelser fra en mark 
på Fyn, og der skulle laves en rekon¬ 
struktion af en observation fra Ran¬ 
ders. Aftenskoleleder Kai Toft Niel¬ 
sen havde velvilligt stillet sig til rå¬ 
dighed og ville gerne deltage direkte i 
studiet. 

Ingen ufoer fra Karup til 
Kastrup 


Vi nåede at skaffe det materiale, som 
vi havde lovet, og så var det fredag den 
21. Jeg skulle med fra Karup, og alt 
var bestilt og betalt i forvejen. Den 
søde pige vedcheck-in skranken kunne 
se på sin skærm, at billetten var bestilt 
af Nordisk Film. Hun spurgte, om jeg 
skulle i fjernsynet. - „Ja", sagde jeg 
lettere overrasket og stak hende straks 
et prøvenummer af UFO-Nyt, som 
hun tog imod med interesse. 

Vel ankommet til hovedstaden og 
efter en times afslapning og opladning 
hos gode ufovenner i Vanløse, kørte 
jeg med taxa ud til de gamlehæderkro- 
nede filmstudier. Eleva2ren var i gang. 

Smil du er på! 

Observatøren fra Randers og under¬ 
tegnede bliver venligt, men bestemt 
ført midt ind gennem studiet og hen til 
den store orange sofa. Det eneste jeg 
sanser, ud over studiegæstemes ven¬ 
lige nik og smil, er Hugos com¬ 
puterstemme, der messer: „sammen 
skal vi nok klare den, du!" 

På bordet placeres en danskvand 
foran os hver og en skål med wie- 
nerlinser. Jette Holm, den okkulte 
medvært, lægger beroligende sin arm 
på min skulder og siger, at nu skal vi 
bare tage det helt roligt og virke natur¬ 
lige. Ole Steffensen supplerer med 
oplysninger om, hvor de ekstra TV- 


skærme er sat op, og at vi ikke må 
kigge på dem, mens vi selv er „på". 

Ole har set en ufo 


Så er vi i gang. Ole vender sig mod 
kameraet og annoncerer, at emnet 
jo er ufoer. Snakker lidt med Jette 
om forrige fredags indslag, hvor 
hun gik barfodet på gløder. Mange 
seere havde ringet og var nysger¬ 
rige efter at vide, om hun havde fået 
vabler af det. Et benægtende svar 
og derefter tilbage til ufoerne. Ole 
fortalte kort, at han selv engang 
havde rapporteret en ufo, men fik at 



vide, at det „bare" var en helikopter 
set på lang afstand. Det var han vist 
lidt skuffet over. 

Selve indslaget begyndte med en 
omtale af de mange belgiske obser¬ 
vationer. Der blev vist et klip fra en 
videooptagelse af et mystisk lys fra 
den 12 januar 1990, der var optaget 
lidt uden for Bruxelles. Ind imellem 
de små hurtige indslag blev der tid 
til nogle spørgsmål til underteg¬ 
nede. 

Meget aktuelt kunne jeg oplyse, 
at der netop denne aften var kom¬ 
met usædvanligt mange henven¬ 
delser til Alarmcentralen, over 70, 
alle fra det sønderjyske. Der blev 

NBC TV-film 

ikke tid til at gå nærmere ind på enkelt¬ 
heder, men der var tale om mindst 5 
forskellige tilfælde. De fleste af dem 
var dog fra samme tidspunkt og pas¬ 
sede med et meget stort meteor, der 
havde passeret området. Meteoret var 
gået i opløsning og havde delt sig i 3 
mindre stykker i mange f arvenuancer. 

En spændende køretur 

Så blev det Kai Toft Nielsens (KTN) 
tur. Først gav han en kort, præcis be¬ 
skrivelse af hændelsen, og derefter 
vistes en gengivelse, som et ka¬ 
merahold havde lavet på stedet. Med i 
indslaget var den mekaniker, som 
ledsagede KTN på en køretur for at 
teste en bil. 

De fik øje på de tre sorte objekter, 
der fløj i en trekant-formation. Bilen 
blev standset, og ude på vejen kuime 
de sammen betragte de tre helt lydløse 
objekter, der var uden specielle detal¬ 
jer, og som i en bue bevægede sig hen 
foran dem og forsvandt igen. Klokken 
var 10 en lørdag formiddag, og der var 
helt klar sigtbarhed. 


Ole Steffensen ville vide, hvadKTN 
havde tænkt i den situation, og om der 
var noget at være bange for. 

„Vi stod og bekræftede hinanden, i 
det vi så - og hvad skulle man blive 
bange for. Jeg mener iøvrigt, at det 
ville være ulogisk, hvis vi skulle være 
de eneste væsner i universet. Der må 
være andre beboede kloder." 

En stor tak til Kai Toft Nielsen fordi 
han ville deltage. 

En enkelt wienerlinse 


De mange timers optagelse i SUFOIs 
Alarmcentral blev til et indslag på ca. 
3 minutter. Der blev vist og fortalt lidt 
om arbejdet med at opklare de mange 
henvendelser fra personer, der har set 
ufoer over Danmark. 

Så var tiden pludselig gået og efter 
et kort spørgsmål til sidst, rundede Ole 
Steffensen af med en kommentar om, 
at telef oneme sikkert ville gløde i dag¬ 
ene efter dette indslag (det kom fak¬ 
tisk til at holde stik). Mens vi sad i 
sofaen, følte jeg ikke, at tiden gik 
specielt hurtigt, men da Ole begyndte 


at runde af, syntes jeg, at indslaget var 
gået utroligt hurtigt. På vej væk fra 
sofaen nåede jeg lige at snuppe en 
enkelt wienerlinse... 

Mange henvendelser 

I løbet af de næste 14 dage fik SUFOI 
over 1.000 henvendelser af forskellig 
art. Et par ufokolleger fik en lang aim 
af at hænge i telefonrøret det meste af 
weekenden lige efter. Men det er jo 
herligt med en så stor interesse. Vi 
havde små annoncer i tre landsdæk¬ 
kende aviser om lørdagen, så der blev 
udsendt mange prøvenumre af UFO- 
Nyt. Der kom dog også en del obser¬ 
vationer frem, som vi endnu ikke er 
færdige med at behandle. Af andre 
positive oplevelser kan nævnes, at vi 
har fået kontakt med 5-6 nye ufo- 
interesserede, som gerne vil yde en 
indsats med optagelse af uforapporter 
og andet fritidsarbejde i SUFOI. ■ 


Nye kræfter i SUFOI: 
Toke Haunstrup 


SUFOI ledes af et repræsentantskab 
på omkring 20 mennesker, og de mø¬ 
des to gange om året for at diskutere 
planerne for foreningen og bladet 
UFO-Nyt. Umiddelbartkan betegnel¬ 
sen „repræsentantskab" godt virke lidt 
formelt, men i realiteten er det blot en 
kreds af personer, der aktivt arbejder 
med foreningens opgaver. 

Nye personer i kredsen bliver efter 
indstilling valgt af repræsentantska¬ 
bet. Det sker faktisk ganske ofte, at 
nye personer ind vælges, ligesom det 
selvfølgelig også sker, at personer 
trækker sig tilbage. 

UFO-Nyt har snakket med et af de 
helt nye medlemmer af repræsentant¬ 
skabet, Toke Haunstrup, gymnasie¬ 
elev fra Silkeborg. Med sine 17 år er 
Toke blandt de yngste i repræsentant¬ 
skabet, men han har allerede vist, at 
man ikke behøver at have interesseret 
sig for uf oer i 10 årf or at deltage aktivt 
i arbejdet. 


Interessen for ufoer begyndte i 1989. 
På dette tidspunkt lånte Toke en uf obog 
og nogle UFO-Nyt årgange fra biblio¬ 
teket. Dem læste han med stor inter¬ 
esse. Allerede ugen efter meldte han 
sig ind i SUFOI! 

Toke blev mere og mere fascineret 
af emnet og læste flere bøger og blade. 
Specielt blev han interesseret i obser¬ 
vationsrapporter og behandlingen af 
disse. Mod slutningen af 1989 tog han 
kontakt med Peter Nørgaard (nuvæ¬ 
rende formand for SUFOI), og lyn¬ 
hurtigt blev han „kapret" til den lokale 
ufogruppe i Århus. 

Igennem de næste par år arbejdede 
Toke med f orskellige opgaver og holdt 
bl.a. et foredrag på Kornmod Skole. 
Derudover udarbejdede han statisti¬ 
ske analyser af uforapporter. Sidste år 
blev Toke så foreslået til SUFOI’s 
repræsentantskab, og han blev en¬ 
stemmigt valgt. 

Vi spurgte Toke, om han ikke var 


nervøs for at komme ind i en „stor" 
organisation som SUFOI. „Nej", sva¬ 
rede Toke, „det var ikke så galt. For 
det første havde jeg vænnet mig til at 
arbejde i SUFOI gennem den lokale 
uf ogruppe, og f or det andet er SUFOFs 
organisation såmænd ikke så vanske¬ 
lig at have med at gøre. I virkelighe¬ 
den er det jo blot en gruppe mennesker 
med en f ælles interesse. I øvrigt er dét 
at arbejde i en lokal gruppe en glim¬ 
rende måde at starte sin ufointeresse 

P a.“ 

SUFOI: Har du nogensinde selv set 
et ufo? 

Toke: Nej, dethar jeg ikke. Men jeg 
har flere gange set naturlige fæno¬ 
mener under usædvanlige forhold. En 
af de mest interessante observationer 
havde jeg sidste år på min fødselsdag. 
Jeg stod på trappen og skulle til at sige 
farvel til mine gæster omkring kl. 23. 
Vi ser så et kraftigt lys, der kommer fra 
NV mod SØ - som Venus når den er 

Toke Haunstrup 


klarest. Vi er tre personer, der ser det, 
og vi spekulerer på, om det mon er et 
fly eller et meteor. 

Observationen varede i alt 30 se¬ 
kunder, hvorefter objektet forsvandt 
lavt i horisonten. Det specielle var, at 
der var en klar kondensstribe efter 
objektet, og den blev stående påliim- 
len i et stykke tid Det viste sig så 
senere, at der var tale om en satellit, 
der brændte op i atmosfæren, og re¬ 
sterne blev for resten fundet i Afgha¬ 
nistan. 

SUFOI: Hvad tror du selv, ufoer er 
for noget? 

Toke: Som så mange andre nye in¬ 
teresserede var jeg i starten slet ikke i 
tvivl om, at der var tale om rumskibe. 
Efterhånden som tiden er gået, og jeg 
har lært mere om fænomenerne, tror 
jeg mindre og mindre på, at der er tale 
om rumskibe. Derimod tror jeg, at der 
kan være tale om mere naturlige for¬ 
klaringer. 

SUFOI: Er det hele så bare kendte 
fænomener? 

Toke: Nej, ikke nødvendigvis. 
SUFOI er blevet dygtig til at finde de 
naturlige forklaringer, og i dag opkla¬ 
res omkring 90% af alle observationer. 
Men tilbage er stadig en kerne, som 
man ikke kan forklare, og der kunne 
være tale om fænomener, som viden¬ 
skaben ikke kender i dag. Fx er der en 
del observationer, der tyder på nye 
typer af plasmafænomener. 

SUFOI: Hvad er dine arbejdsopga¬ 
ver i SUFOI? 

Toke: Som de fleste andre aktive 
arbejder jeg med en række forskellige 
ting samtidigt. Jeg er bl.a. lokal repræ¬ 
sentant, og den væsentligste funktion 
i denne forbindelse er at snakke med 
personer, der mener, at de har set et 
ufo. Det vil sige optage rapporter. Men 
også foredrag i det lokale område og 
informationsarbejde i almindelighed 
hører til jobbet. 

Desuden arbejder jeg i øjeblikket 
med nogle analyseprojekter, der på 


basis af folks rapporter skal finde ud 
af, hvad vi kan sige om ufoerne. Og 
endelig skriver jeg referater af obser¬ 
vationer til UFO-Nyt. 

SUFOI: Der er også noget om, at du 
har skrevet en bog? 

Toke: Ja, men det har nu ikke noget 
med ufoer at gøre. Jeg har skrevet en 
krimi for børn med titlen „Miljø- 
morderne". Kort fortalt handler den 
om to drenge, der rejser til Jylland. 
Der sker dog det mærkelige, at det 
regner utroligt meget den sommer, og 
det kan ingen forstå. Men drengene 
finder en sammenhæng til et nedlagt 
mejeri i nærheden, og de finder også 
forklaringen (som ikke skal røbes her). 

SUFOI: Hvad er dine ideer for 
SUFOI i fremtiden? 

Toke: Jeg synes generelt, at SUFOI 
er en god forening, der gør et godt 
stykke arbejde. Men selvfølgelig kan 
noget forbedres. Der kan gives bedre 
inf ormation til befolkningen om uf oer, 
bl.a. gennem en bedre udnyttelse af 
medierne. Og så kan SUFOI’ s arbejde 
med og behandling af folks obser¬ 
vationsberetninger forbedres. 

SUFOI: Har du et godt råd til andre 
unge, der interesserer sig for ufoer? 

Toke: Det bedste er at tage kontakt 
med en lokal ufo-gruppe og derigen¬ 
nem komme i kontakt med andre in¬ 
teresserede. Den lokale gruppe kan 
man komme i kontakt med gennem 
den lokale SUFOI repræsentant (se 
listen side 23 /red.). Hvis der ikke 
findes en gruppe i nærheden, kan man 
måske selv f orsøge at starte en gruppe. 
Jeg ved, at UFO-Nyt gerne bringer 
små annoncer for interesserede, der 
gerne vil starte en ufo-gruppe. ■ 



UFO-Nyt årgang 
1959,1960,1961, 
1962,1965,1966 og 
1967, indbundet i 7 
bind, sælges samlet 
for Ar. 700,00. 

Henvendelse til: 

Michael Thomsen 
Koktvedvej 55, 

2. th. 

9900 Frederikshavn 
tl£ 98 42 9138 


Skandinavisk UFO Information (SUFOI) 
Postboks 6,2820 Gentofte 
Giro 9 11 77 25 
Ttf.86 28 90 61 

Normal ekspeditionstid: Kl. 18-23. 

1) SUFOI er en forening, der har til formål at 
bidrage til forståelsen af ufofænomeneme 
ved indsamling og bearbejdning af kilde¬ 
materiale (observationsberetninger, forsøgs¬ 
resultater, bøger m.m.), samt at udbrede 
kendskabet tiL emnet ved publikationer, fo¬ 
redrag og anden udadvendt virksomhed. 

2) DeterSUFOIs opfattelse, at kildematerialet 
udgør et vigtigt grundlag for undersøgelser 
og oplysningsarbejde ud fra en seriøs og 
kritisk synsvinkel. 

3) Ved et ufofænomen forstår vi et him¬ 
melfænomen, hvis væsentligste kendetegn 
er, at det selv efter en nøje undersøgelse 
foretaget af kompetente personer, ikke kan 
forklares som værende et kendt, naturligt 
fænomen. 

4) Da fænomenerne endnu er uopklarede, 
ønsker SUFOI ikke at fremhæve eller afvise 
nogen bestemt teori om deres art eller oprin¬ 
delse. 

SUFOI ledes af repræsentantskabet Den 
daglige ledelse varetages af formanden og de 
to næstf ormænd. Repræsentantskabet består 
af 1 repræsentant f ra hvert af de til enhver tid 
etablerede områder i Skandinavien og de 
nedsatte arbejdsudvalg. 

Peter Nørgaard (formand, rapportcentral, 
foredragsafdeling). Møllegade 7, l.tv., 

8600 Silkeborg. 86 80 13 15. 

Per Andersen (næstformand), Klingseyvej 
28, 2720 Vanløse. 31 71 96 64. 

Flemming Rasmussen (næstformand). 
Rugmarken 2,8520 Lystrup. 86 22 59 20. 


Jørgen Bengtvig (arkivar). Galgebakken 
Skrænt 3-15A, 2620 Albertslund. 

42 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Bøger, Mariehøj 244, 2990 Nivå. 

42 24 42 19. 

Jan Hansen (medlemsarkiv), 

Posekærvej 42,6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 Ringsted. 
Toke Haunstrup, Tollundvej 13, 

8600 Silkeborg. 86 85 11 85. 

Ole Henningsen, Duegård, Højrebyvej 59, 
4920 Søllested. 53 94 1169. 

Finn W. Kalvik, Arm. Hansensvei 11, 
N-5030 Landås, Norge. Kontakt for UFO- 
NYTs læsere i Norge. 05 28 01 26. 

Henrik Klinge Pedersen, Købmagergade 
59, 1., 1150 København K. 

Brian Møller, Aabenraavej 14, Kiskelund, 
6340 Kruså. 74 67 04 54. 

Bo Nielsen (alarmcentral), Kurmerupvej 21, 
Kolt, 8361 Hasselager. 86 28 38 71. 

Arne S. Petersen, Magleparken 54, 1 .tv., 
2750 Ballerup. 42 97 80 76. 

Inge H. Svane, Mejlbyvej 610 D, Hårup, 
8530 Hjortshøj. 86 99 92 39. 


Officiel 

adresse 


Formål 


Daglig ledelse 


Øvrige repræ¬ 
sentantskab 













En meget betydningsfuld fejl 

Er der liv andre steder i universet? 
Dette spørgsmål har betaget men¬ 
neskene i århundreder og har givet 
anledning til utallige spekulationer. 
I det 17ende århundrede troede 
mange, at alle planeter i vores sol¬ 
system var beboede. Halvtreds år 
senere forestillede satirikeren 
Voltaire sig, hvordan beboere fra 
Saturn besøgte Jorden og spiste 
bjerge til morgenmad! Og tidligt i 
dette århundrede beskrev Percival 
Lowell, hvordan Mars var fyldt med 
„kanaler". 

Alle disse tanker og teorier viste 
sig til sidst at véere forkerte. Men 
menneskets søgen efter liv i 
universet fortsatte. Både blandt 
professionelle astronomer og i 
amatørkredse hos ufoforeningerne. 

En af nøglerne til spørgsmålet 
om liv ude i universet har altid 
været, hvor almindeligt det er, at 
stjerner har planeter omkring sig. 
Parallelt med at lytte efter intelli¬ 
gente radiosignaler har astrono¬ 
merne derfor også med stor inter¬ 
esse ledt efter planeter om andre 
stjerner. 

Det fremkaldte derfor de store 
overskrifter, da det efter flere års 
målinger lykkedes for astronomer 
ved det engelske Jodrell Bank ob¬ 
servatorium at måle sig frem til 
noget, som man mente var en pla¬ 
net. Man havde opdaget, at impul¬ 
serne fra pulsaren 1829-10 varie¬ 
rede en ganske lille smule. Faktisk 
kun 0,008 sekund. Men ikke desto 
mindre var det nok til, at man i 
sommeren 1991 mente at kunne 
påvise en planet, der måtte kredse 
om pulsaren. 


Men ak, glæden blev kun^koft. 
Allerede i begyndelsen af i årfnåtte 
de engelske astronomer slukbrede 
bekende, at de vist nok havde be¬ 
gået en fejl! De havde nemlig glemt 
at tage højde for, at Jordens bane 
om Solen ikke er en cirkel, men en 
ellipse! Og det var dét, der var skyld 
i signalets variation. I bladet Nature 
skrev astronomerne, at de måtte 
„tage det fulde ansvar for denne fejl". 

Historien slutter imidlertid ikke her. 
De engelske astronomers fejl fik 
nemlig en „happy ending". Allerede 
inden fejlen blev erkendt, var en 
række andre astronomer gået i gang 
med at finde planeter rundtom andre 
pulsarer - vel at mærke uden at begå 
samme fejl med Jordens bane. 

Og i januar i år var der bid! To 
astronomer mente, at de med ver¬ 
dens største radioantenne, Arecibo- 
teleskopet på Puerto Rico havde op¬ 
daget to eller endnu flere planeter i 
bane om en anden pulsar med nav¬ 
net PSR1257+12. Nu går de to 
astronomer, Wolszczan og Frail, i 
gang med at checke deres resultater 
en ekstra gang - belært af erfarin¬ 
gerne. 

Under alle omstændigheder åb¬ 
ner målingerne op for, at der er uan¬ 
ede mængderafplaneter i universet. 
Det ser ud til, at vi gennem en fornyet 
astronomisk indsats endelig er på 
vej mod atfå bekræftet, at planeterne 
omkring solen ikke er enestående. 
Dermed er endnu en sten lagt på 
vejen til at finde (andre) intelligente 
væsener i universets dybder. 

Og måske kan man så også få 
endeligt afgjort, om det er disse intel¬ 
ligente væsener, der har ansvaret 
for de mange ufoobservationer, der 
finder sted her på Jorden. ■ 




